hotchpotch/miracl-hf-unified huggingface dataset:
ดิเยโก คอนเทนโท
ดิเยโก อาร์มันโด คอนเทนโท () เกิดเมื่อวันที่ 1 พฤษภาคม พ.ศ. 2533 ในเมืองมิวนิก รัฐบาวาเรีย เป็นนักฟุตบอลชาวเยอรมัน ปัจจุบันลงเล่นให้กับสโมสรฟุตบอลบาเยิร์นมิวนิก
ฮ็อลเกอร์ บาทชตูเบอร์
ฮ็อลเกอร์ บาทชตูเบอร์ (, ) เกิดเมื่อวันที่ 13 มีนาคม พ.ศ. 2532 เป็นนักฟุตบอลชาวเยอรมัน เล่นในตำแหน่งกองหลัง ปัจจุบันได้ลงเล่นให้กับสโมสรฟุตบอลบาเยิร์นมิวนิก ในบุนเดสลีกา และทีมชาติเยอรมนี โดยเขาถนัดเล่นในตำแหน่งกองหลังตัวกลาง หรือเซ็นเตอร์แบ็ก แต่บางครั้งเขาถูกให้ลงเล่นในตำแหน่งกองหลังตัวซ้าย หรือแบ็กซ้าย
เอเอฟซีแชมเปียนส์ลีก 2013 รอบแพ้คัดออก
รอบแพ้คัดออก หรือรอบน็อกเอาท์ ในการแข่งขัน เอเอฟซีแชมเปียนส์ลีก 2013 จะเริ่มแข่งขันในวันที่ 21 สิงหาคม พ.ศ. 2556 (ค.ศ. 2013) จนถึงวันที่ 9 พฤศจิกายน พ.ศ. 2556 (ค.ศ. 2013) รวมทั้งสิ้น 16 ทีม (8 ทีมจาก โซนเอเชียตะวันตก, 8 ทีมจาก โซนเอเชียตะวันออก) ซึ่งจะต้องทำการคัดเข้ารอบสู่รอบแพ้คัดออก หรือรอบน็อกเอาท์ต่อไปจนถึงรอบชิงชนะเลิศ.
รอบแพ้คัดออก หรือรอบน็อกเอาต์นี้ จะมีทั้งหมด 16 ทีมที่ผ่านเข้ารอบมาจากรอบแบ่งกลุ่ม
โดยจะทำการแข่งขันกันในระบบเหย้า–เยือน โดยหากประตูรวมทั้ง 2 นัดเท่ากัน จะนับผลประตูจากการทำประตูในเมื่อเป็นทีมเยือน หากยังเท่ากันอีก ให้ต่อเวลาพิเศษ เป็นเวลา 30 นาที (ครึ่งละ 15 นาที) และหากว่ายังเสมอกันจะมีการยิงลูกโทษที่จุดโทษ เพื่อตัดสินผลแพ้–ชนะ
ในรอบ 16 ทีมสุดท้าย ทีมที่เป็นแชมป์กลุ่มนั้นจะได้เล่นเป็นทีมเหย้าเป็นนัดที่สอง ส่วนทีมรองแชมป์กลุ่มเมื่อจับสลากแล้วจะได้เล่นเป็นทีมเหย้าในนัดแรก
แชมป์และรองแชมป์ของแต่ละกลุ่มจาก 8 กลุ่มใน รอบแบ่งกลุ่ม ผ่านเข้ารอบสู่รอบน็อกเอาท์ต่อไป.
นัดแรกจะลงทำการแข่งขันในวันที่ 14 และ 15 พฤษภาคม 2013. และนัดที่สองจะลงทำการแข่งขันในวันที่ 21 และ 22 พฤษภาคม 2013.
"เอฟซี โซล ผ่านเข้ารอบด้วยสกอร์รวม 3 − 1"
"บุรีรัมย์ ยูไนเต็ด ผ่านเข้ารอบด้วยสกอร์รวม 2 − 1"
"อัล-อาห์ลี ผ่านเข้ารอบด้วยสกอร์รวม 2 − 0"
"อัล-ชาบับ ริยาดห์ ผ่านเข้ารอบด้วยสกอร์รวม 5 − 1"
"คะชิวะ เรย์โซล ผ่านเข้ารอบด้วยสกอร์รวม 5 – 2"
"กว่างโจวเอเวอร์แกรนด์ ผ่านเข้ารอบด้วยสกอร์รวม 5 – 1"
"เลกห์วียา ผ่านเข้ารอบด้วยสกอร์รวม 3 – 2"
"เอสเตก์ลาล ผ่านเข้ารอบด้วยสกอร์รวม 4 – 2"
นัดแรกจะลงทำการแข่งขันในวันที่ 21 สิงหาคม 2013, และนัดที่สองจะลงทำการแข่งขันในวันที่ 18 กันยายน 2013.
"เอฟซี โซล ผ่านเข้ารอบด้วยสกอร์รวม 2–1."
"เอสเตก์ลาล ผ่านเข้ารอบด้วยสกอร์รวม 3–1."
"กว่างโจว เอเวอร์แกรนด์ ผ่านเข้ารอบด้วยสกอร์รวม 6–1."
"รวมผลสองนัดเสมอ 3–3. คะชิวะ เรย์โซล ผ่านเข้ารอบด้วยกฏประตูทีมเยือน."
นัดแรกจะลงทำการแข่งขันในวันที่ 25 กันยายน 2013, และนัดที่สองจะลงทำการแข่งขันในวันที่ 2 ตุลาคม 2013.
"กว่างโจว เอเวอร์แกรนด์ ผ่านเข้ารอบด้วยสกอร์รวม 8–1."
"เอฟซี โซล ผ่านเข้ารอบด้วยสกอร์รวม 4–2."
นัดแรกจะลงทำการแข่งขันในวันที่26 ตุลาคม 2013, และนัดที่สองจะลงทำการแข่งขันในวันที่ 9 พฤศจิกายน 2013.
"รวมผลเสมอ 3–3. กว่างโจว เอเวอร์แกรนด์ ชนะด้วยกฏประตูทีมเยือน."
เส้นโค้งคีลิง
เส้นโค้งคีลิง () เป็นกราฟซึ่งลงจุดการเปลี่ยนแปลงความเข้มข้นของคาร์บอนไดออกไซด์ในบรรยากาศของโลกอย่างต่อเนื่องตั้งแต่ปี 2501 กราฟนี้อาศัยการวัดอย่างต่อเนื่อง ณ หอดูดาวเมานาลัวในรัฐฮาวาย ภายใต้การกำกับดูแลของชาลส์ เดวิด คีลิง การวัดของคีลิงแสดงหลักฐานสำคัญว่าระดับคาร์บอนไดออกไซด์ในบรรยากาศกำลังเพิ่มขึ้นอย่างรวดเร็วเป็นชิ้นแรก นักวิทยาศาสตร์จำนวนมากยกย่องกราฟของคีลิงว่าเป็นผู้แรกที่ทำให้โลกสนใจการเพิ่มขึ้นของคาร์บอนไดออกไซด์ในบรรยากาศปัจจุบัน
ชาลส์ เดวิด คีลิง แห่งสถาบันสมุทรศาสตร์สคริปปส์ ที่มหาวิทยาลัยแคลิฟอร์เนีย ซานดิเอโก เป็นบุคคลแรกที่วัดความเข้มข้นของคาร์บอนไดออกไซด์ในบรรยากาศเป็นประจำบ่อยครั้ง โดยอ่านค่าที่ขั้วโลกใต้และในรัฐฮาวายมาตั้งแต่ปี 2501
ก่อนหน้าคีลิง ความเข้มข้นของคาร์บอนไดออกไซด์ในบรรยากาศคาดกันว่าถูกกระทบจากความผันแปรคงที่ คีลิงพัฒนาเทคนิคการวัดให้สมบูรณ์และสังเกต "พฤติกรรมประจำวันอย่างเข้ม ด้วยค่าคงที่ราว 310 พีพีเอ็ม ในช่วงบ่าย" ณ ที่สามแห่ง คือ บิกซูร์ใกล้กับมอนเทอร์เรย์ ป่าฝนแห่งคาบสมุทรโอลิมปิกและป่าภูเขาสูงในรัฐแอริโซนา โดยการวัดอัตราส่วนของคาร์บอนสองไอโซโทป คีลิงให้เหตุผลว่าการเปลี่ยนแปลงประจำวันมาจากการหายใจจากพืชท้องถิ่นและดิน โดยค่าช่วงบ่ายเป็นตัวแทนของ "บรรยากาศอิสระ" เมื่อปี 2503 คีลิงและคณะระบุว่าบันทึกการวัดจากรัฐแคลิฟอร์เนีย แอนตาร์กติกาและรัฐฮาวายยาวพอที่จะเห็นการเพิ่มขึ้นปีต่อปีซึ่งสอดคล้องหยาบ ๆ กับปริมาณเชื้อเพลิงซากดึกดำบรรพ์ที่สันดาปในแต่ละปี ไม่เพียงแต่ความผันแปรประจำวันและฤดูกาล ในบทความอันทำให้เขามีชื่อเสียง คีลิงสังเกตว่า "ที่ขั้วโลกใต้ อัตราการเพิ่มขึ้นที่สังเกตได้นั้นใกล้เคียงกับที่คาดจากการสันดาปเชื้อเพลิงซากดึกดำบรรพ์" เขายังสังเกตว่า คาร์บอนไดออกไซด์ในบรรยากาศไม่ลดลงเนื่องจากการดูดซับจากมหาสมุทรอย่างชัดเจนด้วย
ลูอิส กุสตาวู
หลุยส์ กุสตาโว่ ดิแอส () เกิดเมื่อวันที่ 23 กรกฎาคม พ.ศ. 2530 เป็นนักฟุตบอลชาวบราซิล เล่นในตำแหน่งมิดฟิลด์ตัวทำลายเกมและกองหลัง ปัจจุบันได้ลงเล่นให้กับ โอลิมปิก มาร์กเซย และทีมชาติบราซิล
คอนอร์ โคอาดี
คอนอร์ เดวิด โคอาดี (เกิดวันที่ 25 กุมภาพันธ์ ค.ศ.1993) เป็นนักฟุตบอลชาวอังกฤษ ตำแหน่งกองกลางตัวรับและกองหลัง ปัจจุบันเป็นกัปตันทีมของวูลฟ์แฮมป์ตัน วอนเดอเรอส์ในพรีเมียร์ลีก
ซาเหม็ด เยซิล
ซาเหม็ด เยชิล (, เกิดวันที่ 25 พฤษภาคม ค.ศ. 1994) เป็นนักฟุตบออาชีพเล่นให้กับทีม สโมสรฟุตบอลลิเวอร์พูล ใน พรีเมียร์ลีก ประเทศอังกฤษ ในตำแหน่งกองหน้า
เยชิล เกิดใน ดึสเซลดอร์ฟ แต่เติบโตขึ้นมาใน เครเฟลด์ เขาเริ่มเล่นฟุตบอลในสโมสรท้องถิ่นให้กับทีม CFR Links ที่อายุเพียงหกขวบ แล้วเขาเล่นให้ BV 04 Düsseldorf เมื่ออายุสิบเอ็ดปี เขาได้รับการทอสอบฝีเท้ากับไบเออร์ เลเฟอร์คูเซิน ซึ่งเขาได้รับการยอมรับ ในปี 2010 เขามาถึงรอบสุดท้ายของการแข่งขันชิงแชมป์จูเนียร์เยอรมันซึ่งทีมของเขาแพ้ต่อ ไอน์ทรัค แฟร้งค์เฟิร์ต ไป 0-1 ในฤดูกาลถัดไปเขายิง 22 ประตูใน 24 แมตช์สำหรับ B-Junioren (U17/U16) และถูกย้ายขึ้นไปหนึ่งระดับ
เยชิล ยิง 57 ประตูใน 71 แมตช์ ให้กับทีมเยาวชน ไบเออร์ เลเฟอร์คูเซิน ระหว่างปี 2010 - 2012 
เขายังเป็นนักเตะเยาวชนของทีมชาติเยอรมัน
ลิเวอร์พูล ได้เซ็นสัญญากับ เยชิล ในราคาที่เชื่อว่าจะเป็น 1,000,000 ปอนด์ ซาเหม็ด เยชิล มีประสบการณ์เพิ่มขึ้นอย่างรวดเร็วให้ความสำคัญในช่วงที่ผ่านมา 18 เดือน, และดึงดูดความสนใจของ เบรนดัน ร็อดเจอส์ 
เกมแรก เยชิล ของทีมลิเวอร์พูล U21 พบกับเชลซี U21 และชนะไปได้ 4-1 ไม่นาน เยชิล ก็ได้ลงเล่นให้กับทีมชุดใหญ่ โดยอยู่ในรายชื่อสำรองในนัดที่พบกับ BSC Young Boys ของประเทศสวิสเซอร์แลนด์ เขาถูกเสนอชื่อเป็นตัวสำรองแต่ไม่ได้ลงเล่น วันที่ 26 กันยายน 2012 เยชิล ก็ได้เปิดตัวกับทีมในเกมฟุตบอลถ้วยลีกคัพที่พบกับ เวสต์บรอมวิช อัลเบียน นอกจากนี้เขายังปรากฏตัวในลีกคัพ รอบ 4 ที่พบกับ สวอนซี, โดยนัดนี้ลิเวอร์พูลได้พ่ายแพ้ไป 3-1
เมื่อ 7 ธันวาคม 2012 หลังจากกลับมาจากอาการบาดเจ็บ เยชิล ได้มีเป้าหมายแรกของเขาในเสื้อลิเวอร์พูลโดยได้ลูกยิงวอลเลย์ผ่านผู้รักษาประตูทำให้ลิเวอร์พูลนำไป 3-1 ก่อนที่จะชนะ คริสตัลพาเลซ ไป 4-1 ในลีกเยาวชน U21 ของ ลีกพัฒนาอาชีพ หลังจากที่เข้าถูกเปลี่ยนตัวออก ในเดือนกุมภาพันธ์หลังจากตะปบเอ็นไขว้หน้าในที่ระหว่างที่ลงเล่นให้ทีมชาติเยอรมนี U-19 เขาจึงถูกกีดกันในการลงเล่นนัดที่เหลือของฤดูกาลไป
เยชิล เป็นลูกครึ่งตุรกี-เยอรมนี เขาได้เล่นให้กับทีมชาติเยอรมัน U-19 ทีม แต่เขายังมีสิทธิ์ที่จะเล่นให้กับทั้งสองชาติกับทีมชาติเยอรมัน หรือ ทีมชาติตุรกี ในระดับชุดใหญ่ได้ จนถึงขณะนี้เขายังไม่ได้ตัดสินใจว่าเขาจะเลือกเล่นให้ทีมชาติไหน ตามที่สื่อตุรกี, อดีตเพื่อนร่วมทีมของเขาอย่าง นูรี ชาฮิน ซึ่งยังเป็นนักเตะทีมชาติตุรกีที่เล่นในเยอรมัน พยายามที่จะโน้มน้าวให้เขาเลือกทีมชาติตุรกี หัวหน้าโค้ชทีมชาติตุรกี ก็อยากให้เขาในเล่นให้ทีมชาติตุรกีด้วยเช่นกัน
วัชระ สงวนสมบัติ
วัชระ สงวนสมบัติ นักปักษีวิทยา และนักวิชาการประจำพิพิธภัณฑ์ธรรมชาติวิทยา องค์การพิพิธภัณฑ์วิทยาศาสตร์แห่งชาติ (อพวช.) และแฟนพันธุ์แท้ดูนก 2 ปีซ้อน
วัชระ เกิดเมื่อปี พ.ศ. 2519 ที่จังหวัดสมุทรสงคราม ในวัยเด็กชื่นชอบธรรมชาติรอบตัว จึงทำให้เริ่มสนใจในธรรมชาติวิทยาและสัตววิทยา โดยชื่นชมและติดตามผลงานของ นายแพทย์บุญส่ง เลขะกุล นักธรรมชาติวิืทยาและนักอนุรักษ์ธรรมชาติที่มีชื่อเสียง
จบการศึกษาจากคณะวนศาสตร์ มหาวิทยาลัยเกษตรศาสตร์ ในปี พ.ศ. 2541 โดยมีผลงานการเขียนบทความเกี่ยวกับสัตว์ป่าลงในนิตยสารต่าง ๆ ขณะที่ยังศึกษาอยู่ชั้นปีที่ 3 มาก่อนแล้ว รับราชการในตำแหน่งนักวิชาการผู้เชี่ยวชาญเรื่องนกและวิทยาสัตว์เลี้ยงลูกด้วยนม ประจำพิพิธภัณฑ์ธรรมชาติวิทยา ในสังกัดองค์การพิพิธภัณฑ์วิทยาศาสตร์แห่งชาติ โดยมีหน้าที่ดูแลตัวอย่างของนกและสัตว์เลี้ยงด้วยนมต่าง ๆ
นอกจากนี้แล้วยังเป็นนักดูนกที่มีชื่อเสียง เคยค้นพบ นกเด้าลมแม่น้ำโขง ("Motacilla samveasnae") ซึ่งเป็นนกชนิดใหม่ของโลกในปี พ.ศ. 2544 และได้เขียนหนังสือ 2 เล่ม ร่วมกับ ดร.จารุจินต์ นภีตะภัฏ และ นายสัตวแพทย์กานต์ เลขะกุล ผู้ซึ่งเป็นหลานชายของ นพ.บุญส่ง เกี่ยวกับการดูนกซึ่งเป็นภาษาไทย อันเป็นเจตนารมณ์ของ นพ.บุญส่ง ก่อนเสียชีวิตอีกด้วย
นอกจากนี้แล้ว ยังได้เป็นสุดยอดแฟนพันธุ์แท้ดูนกถึง 2 ปีติดต่อกัน ในรายการเกมโชว์แฟนพันธุ์แท้ ทางช่อง 5 ในปี พ.ศ. 2546 และ ปี พ.ศ. 2550 ซึ่งในการแข่งขันแฟนพันธุ์แท้แห่งปี ยังได้เข้ารอบลึก ๆ อีกด้วย
สมหวัง ปัทมคันธิน
สมหวัง ปัทมคันธิน หรือ จอม ปัทมคันธิน นักสังขวิทยา, นักสะสมเปลือกหอยระดับโลก, นักเดินทาง และจิตรกรชาวไทย
สมหวัง มีชื่อเล่นว่า "จอม" เกิดเมื่อวันที่ 10 ตุลาคม พ.ศ. 2519 ที่อำเภอเมือง จังหวัดภูเก็ต ใกล้กับหาดราไวย์ เป็นบุตรชายของ สมนึก ปัทมคันธิน นักธุรกิจและนักสะสมเปลือกหอยชาวภูเก็ต จบการศึกษาจากโรงเรียนภูเก็ตวิทยาลัย และคณะมนุษยศาสตร์ มหาวิทยาลัยรามคำแหง เอกวิชาภาษาอังกฤษ โดยสำเร็จการศึกษาทั้งที่ไม่เคยไปเรียนถึงมหาวิทยาลัยเลย อาศัยการศึกษาเองผ่านทางสื่อประเภทต่าง ๆ
สมหวัง ชื่นชอบและรักในธรรมชาติ โดยเฉพาะเปลือกหอยชนิดต่าง ๆ มาตั้งแต่ยังเด็ก ผ่านการปลูกฝังโดยสมนึก ผู้เป็นพ่อ และด้วยความที่บ้านอยู่ใกล้ชิดกับทะเล เมื่อขึ้นเรียนชั้นมัธยมศึกษาปีที่ี 1 (ม.1) ได้ติดต่อกับนักสะสมเปลือกหอยระดับโลกชาวต่างชาติ ด้วยการเขียนจดหมายส่งไปหาด้วยการใช้ภาษาอังกฤษแบบกระท่อนกระแท่น ซึ่งก็ได้มีนักสะสมเปลือกหอยระดับโลกชาวโปรตุเกส คือ อันโตนิโอ นอรา เดินทางมาหาถึงบ้านที่จังหวัดภูเก็ตจริง ๆ จึงเป็นจุดเริ่มต้นแลกเปลี่ยนและสะสมเปลือกหอยระดับโลก
สมหวัง เป็นผู้ร่วมก่อตั้งพิพิธภัณฑ์เปลือกหอยทั้ง 2 แห่ง ในประเทศไทย คือ ที่จังหวัดภูเก็ต และหัวมุมถนนสีลม กรุงเทพมหานคร ในนามบริษัทภูเก็ต ซีเชลล์ จำกัด ซึ่งเป็นธุรกิจของครอบครัว โดยพิพิธภัณฑ์เปลือกหอยนี้เป็นความใฝ่ฝันของสมนึก ผู้เป็นพ่อมาตั้งแต่วัยหนุ่ม ซึ่งที่พิพิธภัณฑ์ทั้ง 2 แห่งนี้มีเปลือกหอยสะสมมากกว่า 2 ล้านชิ้น
นอกจากนี้แล้ว ได้เป็นผู้ค้นพบและอนุกรมวิธานหอยชนิดใหม่ของโลกหลายชนิด ได้แก่ หอยตาวัวปัทมคันธิน ("Turbo somnueki"), หอยเป๋าฮื้อไทยแลนด์ ("Haliotis thailandis"), หอยเป๋าฮื้อปัทมคันธิน ("H. patamakanthin"), หอยทากเท้าช้าง ("Cassis patamakanthini") เป็นต้น
สมหวัง ปัทมคันธิน เป็นนักเดินทาง โดยการสะสมเปลือกหอยต้องเดินทางด้วยตนเองไปในสถานที่ต่าง ๆ ทั่วโลก และแลกเปลี่ยนและเสาะแสวงหา อีกทั้งยังเป็นจิตรกรผู้วาดภาพเปลือกหอยต่าง ๆ ด้วยตนเองด้วย เนื่องจากเป็นผู้ที่สนใจและศึกษางานด้านศิลปะมาตั้งแต่เด็ก ๆ
อีกทั้ง ยังเป็นสุดยอดแฟนพันธุ์แท้เปลือกหอยถึง 2 ครั้ง จากรายการเกมโชว์แฟนพันธุ์แท้ทางช่อง 5 ติดต่อกัน คือ ในปี พ.ศ. 2550 และ พ.ศ. 2551 ซึ่งในการแข่งขันแฟนพันธุ์แท้แห่งปีในปลายปี ก็ยังเป็นผู้ได้เข้ารอบลึก ๆ อีกด้วย
เจ็ตแพก จอยไรด์
เจ็ตแพก จอยไรด์ () เป็นวิดีโอเกมแอ็กชั่นเลื่อนด้าน สร้างขึ้นโดย ฮาล์ฟบริคสตูดิโอส์ และปัจจุบันพร้อมใช้งานสำหรับอุปกรณ์ไอพอดทัช, ไอโฟน, ไอแพด, แบล็คเบอร์รี เพลย์บุ๊ก, แบล็คเบอร์รี 10, เพลย์สเตชันพอร์เทเบิล, เพลย์สเตชัน 3, เพลย์สเตชันวิต้า, แอนดรอยด์, วินโดวส์ 8 และเฟซบุ๊ก เป็นภาคต่อจากมอนสเตอร์แดช และคุณลักษณะเป็นตัวเอกของเรื่องเดียวกันคือ Barry Steakfries ที่ผู้เล่นควบคุมในขณะที่เขาขโมยเจ็ตแพก จากห้องปฏิบัติการลับสุดยอด
สนามแม่เหล็กวิกฤติ
สนามแม่เหล็กสามารถทำลายสภาพการนำไฟฟ้ายวดยิ่งให้กลายเป็นสภาพปกติได้ ค่าสนามแม่เหล็กที่น้อยที่สุดสามารถทำลายสภาพการนำไฟฟ้ายวดยิ่งได้พอดี 
สนามแม่เหล็กวิกฤติจะขึ้นกับอุณหภูมิด้วยคือ ที่อุณหภูมิวิกฤติค่าสนามแม่เหล็กวิกฤติจะเป็นศูนย์ สำหรับที่อุณหภูมิต่ำกว่าอุณหภูมิวิกฤติค่าสนามแม่เหล็กวิกฤติจะหาได้จากสมการ
Hc และ Ho แทน ค่าความเข้มสนามแม่เหล็กวิกฤติที่อุณหภูมิต่ำกว่าอุณหภูมิวิกฤติ และที่อุณหภูมิ 0 k ตามลำดับ T และ Tc แทน อุณหภูมิต่ำกว่าอุณหภูมิวิกฤติ และอุณหภูมิวิกฤติตามลำดับ :
ค่าสนามแม่เหล็กวิกฤติจึงถูกใช้เป็นตัวจำกัดกระแสไฟฟ้าที่จะให้ไหลผ่านตัวนำไฟฟ้ายวดยิ่ง คือ กระแสไฟฟ้าสูงสุดที่ไหลผ่านตัวนำไฟฟ้ายวดยิ่งจะต้องไม่ทำให้เกิดสนามแม่เหล็กเท่ากับค่าสนามแม่เหล็กวิกฤติที่อุณหภูมินั้นๆ
มาริโอปาร์ตี 9
มาริโอปาร์ตี 9 () เป็นวิดีโอเกมแนวปาร์ตีสำหรับวี เป็นเกมมารีโอปาร์ตีที่สองสำหรับวี วางจำหน่ายครั้งแรกในวันที่ 2 มีนาคม ค.ศ. 2012 เป็นวิดีโอเกมแรกที่จัดจำหน่ายโดย เอ็นดีคิวบ์
ณรงค์ศักดิ์ คงแก้ว
ณรงค์ศักดิ์ คงแก้ว เป็นกองหลังฟุตซอลชาวไทย ผู้ซึ่งเคยเป็นสมาชิกฟุตซอลทีมชาติไทย เขาได้รับการฝึกสอนฟุตบอลจากสรรชัย ย่วนยินรักษ์ ซึ่งเป็นผู้ฝึกสอนชาวจังหวัดจันทบุรี จนณรงค์ศักดิ์สามารถติดทีมชาติในเวลาต่อมา โดยเป็นนักฟุตซอลทีมชาติไทยเพียงคนเดียวที่ทำสถิติลงแข่งครบทั้ง 10 นัดในการแข่งขันฟุตซอลชิงแชมป์โลกทั้ง 3 สมัย ตลอดจนเป็นหัวหน้าผู้ฝึกสอนให้แก่ทีมแคท เอฟซี และสามารถนำทีมของตนชนะทีมกรมทางหลวงที่ 5 ประตูต่อ 3 ในการแข่งขันยูเมะฟุตซอลเอฟเอคัพ 2012 ซึ่งจัดขึ้น ณ แฟชั่นไอส์แลนด์ ในวันที่ 8 กุมภาพันธ์ พ.ศ. 2556 จนสามารถเข้าสู่รอบชิงชนะเลิศได้สำเร็จ
ก่อนหน้าที่จะมาเป็นนักฟุตซอล ณรงค์ศักดิ์ คงแก้วก็เป็นนักฟุตบอลที่ติดทีมชาติไทย โดยเป็นเด็กปั้นจากโรงเรียนกรุงเทพคริสเตียน โดยจบในรุ่น 146
นอกจากนี้ ณรงค์ศักดิ์ยังได้รับการทาบทามให้เป็นหัวหน้าคณะผู้ฝึกสอนให้แก่ทีมชาติพม่าในการแข่งขันซีเกมส์ 2013 รวมถึงฝึกสอนฟุตซอลให้แก่เยาวชนที่ประเทศพม่า ตลอดจนได้เข้ารับราชการตำแหน่งพนักงานนโยบายและแผน สำนักงานป้องกันและบรรเทาสาธารณภัยจังหวัดพังงา กรมป้องกันและบรรเทาสาธารณภัย
อัซเตกา
สนามอัซเตกา () หรือ สนามอัซเตก () เป็นสนามฟุตบอลที่ใหญ่ที่สุดในประเทศเม็กซิโก และใหญ่เป็นอันดับ 12 ของโลกตั้งอยู่ในซานตาอูร์ซูลา เมืองเม็กซิโกซิตี ประเทศเม็กซิโก และเป็นสนามเหย้าของฟุตบอลทีมชาติเม็กซิโก และกลุบอาเมริกา สโมสรในประเทศเม็กซิโก
โดยสนามนี้เคยจัดการแข่งขันฟุตบอลใน โอลิมปิกฤดูร้อน 1968 และเป็นสนามที่ใหญ่ที่สุดอันดับที่ 5 ของโลก
ฤดูพายุไซโคลนมหาสมุทรอินเดีย พ.ศ. 2556
ฤดูพายุไซโคลนมหาสมุทรอินเดีย พ.ศ. 2556 คือรอบปัจจุบันของพายุหมุนเขตร้อน ที่ก่อตัวในมหาสมุทรอินเดียเหนือ ซึ่งไม่มีการกำหนดฤดูอย่างเป็นทางการ แต่พายุไซโคลนมีแนวโน้มก่อตัวระหว่างเดือนเมษายนถึงธันวาคม โดยมีอัตราสูงที่สุดตั้งแต่เดือนพฤษภาคมถึงพฤศจิกายน
ขอบเขตของบทความนี้จะถูกจำกัดอยู่ในมหาสมุทรอินเดียที่อยู่ในซีกโลกเหนือ ทางทิศตะวันออกของจะงอยแอฟริกาและทางทิศตะวันตกของคาบสมุทรมลายู โดยมีสองทะเลหลักอยู่ในมหาสมุทรอินเดียเหนือ คือ ทะเลอาหรับ ไปทางตะวันตกของอนุทวีปอินเดีย ถูกเรียกอย่างย่อว่า "ARB" โดยกรมอุตุนิยมวิทยาอินเดีย (IMD); และอ่าวเบงกอล ไปทางตะวันออก เรียกอย่างย่อว่า "BOB" โดย IMD
ผู้ที่รับผิดชอบอย่างเป็นทางการในแอ่งนี้ตามศูนย์อุตุนิยมวิทยาภูมิภาค คือ กรมอุตุนิยมวิทยาอินเดีย (IMD) ขณะที่ศูนย์ร่วมการเตือนภัยไต้ฝุ่นจะออกคำเตือนอย่างไม่เป็นทางการในภูมิภาคนี้ โดยเฉลี่ยแล้วแอ่งนี้จะมีพายุก่อตัว 4-6 ลูกในทุกฤดูกาลอิทธิพลของพายุมาฮาเซนก่อให้เกิดฝนตกหนักและน้ำป่าไหลหลากในภาคตะวันตกเฉียงเหนือของอินโดนีเซีย มีผู้เสียชีวิต 4 คน สูญหาย 6 คน บ้านเรือนเสียหายจำนวนมาก ขณะที่พายุกำลังเคลื่อนตัว ได้มีการอพยพราษฎรในบางส่วนของพม่าจนเป็นเหตุให้เรือกู้ภัยจำนวนหนึ่งล่ม มีผู้เสียชีวิต 39 คน สูญหาย 19 คน และรอดชีวิต 42 คน นอกเหนือจากนี้พายุมาฮาเซนยังส่งผลให้ศรีลังกา ไทย และอินเดียใต้ต้องประสบภาวะฝนตกหนัก มีผู้เสียชีวิตในอินเดียและศรีลังกาอย่างน้อย 16 คนอีกด้วย ในไทย 1 คน
ต่อมา พายุเคลื่อนขึ้นฝั่งที่บังคลาเทศ ความเสียหายถึงแม้จะน้อยกว่าที่คาดไว้ แต่มีบ้านเรือนเสียหายจำนวน 85,000 หลัง ส่วนมากเป็นกระท่อมที่สร้างไม่แข็งแรง 17 คนเสียชีวิต ส่วนที่เหลือราว 1.3 ล้านคนต้องการความช่วยเหลือ ความเสียหายต่อพืชผลทางการเกษตรคิดเป็น 400 ล้านทากาบังกลาเทศ หรือ 5.14 ล้านดอลลาร์สหรัฐ
อิทธิพลของพายุส่งผลให้มีฝนตกหนักตามชายฝั่งของบังกลาเทศ ราษฎร 30,000 คนถูกตัดขาดจากโลกภายนอก นอกจากนี้ทางการอินเดียยังชักธงเตือนภันพายุระดับสามที่ท่าเรือโอริศา พร้อมประกาศห้ามมิให้ชาวเรือออกเรืออีกด้วย อิทธิพลของพายุส่งผลให้เกิดฝนตกหนักแถบเบงกอลตะวันตก โดยเฉพาะอย่างยิ่งเมืองกัลกัตตา ซึ่งมีฝนตกถึง 206 มิลลิเมตรในระยะเวลาสามวัน ส่งผลให้เกิดน้ำท่วมถนน มีรายงานผู้เสียชีวิต 4 คน
ภายในแอ่งนี้ พายุหมุนเขตร้อนจะมีชื่อเมื่อมีความรุนแรงในระดับพายุไซโคลน มีความเร็วลม 65 กม./ชม. (40 ไมล์/ชม.) เป็นชื่อที่คัดเลือกโดยสมาชิกของคณะกรรมการเศรษฐกิจและสังคมแห่งเอเชียและแปซิฟิก (ESCAP)/องค์การอุตุนิยมวิทยาโลก (WMO) โดยศูนย์อุตุนิยมวิทยาภูมิภาคในนิวเดลีได้มีการเริ่มต้นกำหนดชื่อในเดือนกันยายน ปี พ.ศ. 2547 หากมีพายุจากแอ่งมหาสมุทรแปซิฟิกตะวันตกเคลื่อนเข้ามา ก็จะใช้ชื่อเดิมที่มากับตัวพายุ ท่านสามารถดูชื่อพายุที่เหลือทั้งหมดได้ที่รายชื่อพายุในมหาสมุทรอินเดียเหนือ
ตารางนี้แสดงรายการพายุทั้งหมดที่เกิดขึ้นทางตอนเหนือของมหาสมุทรอินเดีย ในช่วงปี พ.ศ. 2556 ซึ่งจะระบุชื่อของพายุ, วันที่พายุเริ่มก่อตัว, ความรุนแรง (ตามสเกลของ IMD), ข้อมูลพื้นฐานของพายุ, พื้นที่ได้รับผลกระทบ และความเสียหายที่เกิดจากพายุ โดยตัวเลขที่แสดงความเสียหายจะถูกระบุเป็นค่าเงินดอลลาร์สหรัฐ ปี ค.ศ. 2013 และความเสียหาย การสูญเสียจากพายุ จะนับตั้งแต่พายุเริ่มรวมตัวจนถึงพายุถึงความรุนแรงสูงสุด
สู่นรกภูมิ
สู่นรกภูมิ () เป็นนวนิยายแนวลึกลับ/ระทึกขวัญ เขียนโดยแดน บราวน์ โดยอยู่ในลำดับที่ 4 ในชุด โรเบิร์ต แลงดอน ศาสตราจารย์ด้านสัญลักษณ์วิทยาแห่งมหาวิทยาลัยฮาร์วาร์ด ฉบับภาษาอังกฤษวางจำหน่ายเมื่อวันที่ 14 พฤษภาคม พ.ศ. 2556 โดยสำนักพิมพ์ดับเบิลเดย์
"สถานที่อันมืดมนที่สุดในนรก สงวนไว้สำหรับผู้ที่ธำรงความเป็นกลางในโมงยามแห่งวิกฤตทางศีลธรรม"
"โรเบิร์ต แลงดอน" ศาสตราจารย์วิชาสัญลักษณ์วิทยาแห่งมหาวิทยาลัยฮาร์วาร์ด ตื่นขึ้นในโรงพยาบาลตอนกลางดึก ในสภาพสับสนงุนงงและได้รับบาดเจ็บที่ศีรษะ เขาจำสิ่งที่เกิดขึ้นในช่วง 36 ชั่วโมงที่ผ่านมาไม่ได้เลย รวมทั้งเรื่องที่ว่าเขามาอยู่ที่นี่ได้อย่างไร... หรือที่มาของวัตถุประหลาดน่ากลัว ที่แพทย์พบซ่อนอยู่ท่ามกลางข้าวของของเขา จากนั้นโลกของแลงดอนแปรเปลี่ยนเป็นความสับสนอลหม่านอย่างรวดเร็ว เขาต้องพยายามหนีเอาชีวิตรอดในฟลอเรนซ์กับหญิงสาวผู้เข้มแข็งนาม 'เซียนนา บรูคส์' ซึ่งช่วยชีวิตเขาไว้ได้อย่างชาญฉลาด ในเวลาไม่นานแลงดอนก็ตระหนักว่าเขาครอบครองรหัสชุดหนึ่ง ที่สร้างขึ้นโดยนักวิทยาศาสตร์ผู้ปราดเปรื่องคนหนึ่ง ซึ่งเป็นอัจฉริยะที่หมกมุ่นกับเรื่องจุดจบของโลกพอๆ กับคลั่งไคล้วรรณกรรมที่ทรงอิทธิพลที่สุดเรื่องหนึ่งเท่าที่เคยมีการเขียนขึ้นมา นั่นคือ "อินเฟร์โน" ภาคหนึ่งของ "เดอะดิไวน์คอเมดี้" ของ ดันเต อาลีกีเอรี แลงดอนต้องเดินทางไปทั่วฟลอเรนซ์ เวนิส และท้ายสุดไปยังนครอันเป็นที่บรรจบของโลกตะวันออกกับตะวันตก เพื่อพยายามกอบกู้โลกให้พ้นจากหายนภัยฝีมือนักวิทยาศาสตร์ผู้นั้น ก่อนที่จะสายเกินไป...ในเดือนกรกฎาคม พ.ศ. 2556 ทางโซนีพิคเจอร์ส (Sony Pictures Entertainment) ได้ประกาศว่าจะดัดแปลงนวนิยายเรื่องนี้เป็นภาพยนตร์ กำกับโดยรอน ฮาวเวิร์ด (ผู้กำกับ "รหัสลับระทึกโลก" และ "เทวากับซาตาน") เขียนบทโดยเดวิด เคปป์ และจะได้ทอม แฮงค์ กลับมารับบทเป็นศาสตราจารย์โรเบิร์ต แลงดอน โดยมีกำหนดฉายในวันที่ 18 ธันวาคม พ.ศ. 2558 แต่ต่อมาเลื่อนวันฉายเป็นวันที่ 28 ตุลาคม พ.ศ. 2559
อากิยามะ รินะ
อากิยามะ รินะ () เกิดเมื่อวันที่ 26 กันยายน ค.ศ. 1985 เป็นนักแสดง, นักร้อง, และนางแบบหญิง ชาวญี่ปุ่น เคยแสดงในซีรีส์เรื่องมาสค์ไรเดอร์อากิโตะ และมาสค์ไรเดอร์เดนโอ
โอลอฟ วัตสัน
โอลอฟ วัตสัน (10 สิงหาคม พ.ศ. 2525 — ) เป็นนักฟุตบอลชาวสวีเดน ที่เล่นให้กับสโมสรฟุตบอลบางกอก เอฟซี ในยามาฮ่า ลีกวัน
ชานชาลาด้านข้าง
ชานชาลาด้านข้าง เป็นรูปแบบชานชลาสถานีรถไฟซึ่งมี 2 ชานชลา ตั้งอยู่ตรงข้ามกัน โดยมีรางรถไฟเป็นตัวแบ่ง ส่วนใหญ่มักใช้แบ่งเป็นชานชลารถเที่ยวขึ้น-ล่อง การก่อสร้างชานชลาลักษณะนี้ไม่ยุ่งยาก แต่มีประสิทธิภาพน้อย เพราะไม่สะดวกในการเปลี่ยนขบวนรถ หรือเปลี่ยนเส้นทาง
เนื่องจากข้ามชานชลาด้านข้างจากฝั่งหนึ่งไปอีกฝั่ง ต้องผ่านทางรถไฟ ซึ่งบางครั้งการเดินข้ามรางอาจทำให้เกิดการอันตรายได้ จึงต้องมีวิธีการเดินผ่านที่แตกต่างกันดังนี้ ดังนี้
เจ้าหญิงอะเลกซียาแห่งเนเธอร์แลนด์
เจ้าหญิงอะเลกซียา ยูลียานา มาร์เซลา ลอเรนทีนแห่งเนเธอร์แลนด์, เจ้าหญิงแห่งออเรนจ์-นัสเซา (; 26 มิถุนายน พ.ศ. 2548) เป็นพระราชธิดาพระองค์กลางในสมเด็จพระราชาธิบดีวิลเลม-อเล็กซานเดอร์ กับสมเด็จพระราชินีแม็กซิมาแห่งเนเธอร์แลนด์ และอยู่ในลำดับที่สองของการสืบราชบัลลังก์เนเธอร์แลนด์ต่อจากภคินีคือ "เจ้าหญิงแห่งออเรนจ์"
เจ้าหญิงอะเลกซียา ประสูติเมื่อวันที่ 26 มิถุนายน พ.ศ. 2548 ณ โรงพยาบาลโบรโนโว กรุงเฮก ประเทศเนเธอร์แลนด์ เป็นพระราชธิดาพระองค์กลางในสมเด็จพระราชาธิบดีวิลเลม-อเล็กซานเดอร์ กับสมเด็จพระราชินีแม็กซิมาแห่งเนเธอร์แลนด์ มีพระเชษฐภคินีคือ เจ้าหญิงคาทารีนา-อะมาเลีย และพระขนิษฐาคือ เจ้าหญิงอารียาน
ในวันที่ 19 พฤศจิกายน พ.ศ. 2548 พระองค์ได้รับศีลล้างบาปที่ถูกจัดขึ้นในเมืองวัสเซนนาร์ พระองค์มีพ่อทูนหัวและแม่ทูนหัวคือ เจ้าหญิงมาทิลด์ ดัชเชสแห่งบราบันต์, อะเลกซันดรา ยันโกวิช เด เยสเซนีเซอ, เจ้าชายฟรีโซแห่งออเรนจ์-นัสเซา, ควน โซร์เรกีเอตา และฟรันส์ แฟร์ดีนันด์ เด โบฟอร์ต
เจ้าหญิงอะเลกซียาสามารถรับสั่งภาษาดัตช์, อังกฤษ และสเปน
สจวร์ต แฟนซี
สจวร์ต แฟนซี () เกิดวันที่ 2 มกราคม ค.ศ. 1959 ที่กรุงลอนดอน ประเทศอังกฤษ เป็นนักกีฬาหมากรุกสากลระดับเอฟไอดีอีมาสเตอร์ (เอฟเอ็ม) ชาวปาปัวนิวกินี
แฟนซีเป็นสมาชิกทีมหมากรุกสากลลอยด์แบงค์บริติชจูเนียร์ตั้งแต่ ค.ศ. 1971 ถึง 1974 และหลังจากนั้นก็หยุดพักจากการเล่นหมากรุก เขาได้ย้ายไปยังประเทศปาปัวนิวกินีใน ค.ศ. 1982 และเริ่มเล่นหมากรุกอีกครั้ง
แฟนซีเป็นตัวแทนของประเทศปาปัวนิวกินีเข้าแข่งขันโอลิมปิกหมากรุกสากลเจ็ดสมัยตั้งแต่ ค.ศ. 1982 ถึง 2012 โดยเล่นบนบอร์ด 1 ตั้งแต่ ค.ศ. 2002 ผลการแข่งขันที่ดีที่สุดของเขาคือการชนะรางวัลเหรียญทองประเภทบุคคลในกระดานสำรองที่ 2 ของการแข่งโอลิมปิกหมากรุกสากลครั้งที่ 25 ที่ลูเซิร์น ใน ค.ศ. 1982 และเหรียญเงินในกระดาน 2 ของการแข่งโอลิมปิกหมากรุกสากลครั้งที่ 30 ที่กรุงมะนิลา ใน ค.ศ. 1992 แฟนซีได้รับการจัดให้อยู่ในระดับเอฟไอดีอีมาสเตอร์ใน ค.ศ. 2012 สำหรับผลงานของเขาในโอลิมปิกหมากรุกสากล ค.ศ. 1992
แฟนซีเข้าแข่งขันรายการหมากรุกสากลชิงแชมป์โอเชียเนียใน ค.ศ. 2002 และ 2007 นอกจากนี้ เขายังเข้าแข่งหมากรุกสากลชิงแชมป์เอเชียครั้งที่ 6 ที่เซบูซิตี ใน ค.ศ. 2007
กองทัพคาซัคสถาน
กองทัพแห่งสาธารณรัฐคาซัคสถาน ประกอบด้วยกองทัพบก กำลังทางอากาศและป้องกันภัยทางอากาศ กองทัพเรือ
กองทัพอากาศคาซัคสถานเป็นส่วนหนึ่งของกองทัพคาซัคสถาน
จรวดพื้นสู่อากาศ (ป้องกัน):
กองทัพเรือคาซัคสถานเป็นส่วนหนึ่งของกองทัพคาซัคสถาน มีทหารในสังกัดประมาณ 3,000 คน รวมทั้งนาวิกโยธิน และ อยู่ภายใต้การสั่งการของกระทรวงกลาโหม
ปู่โสมเฝ้าทรัพย์ (ภาพยนตร์ พ.ศ. 2476)
ปู่โสมเฝ้าทรัพย์ เป็นภาพยนตร์ไทย แนวสยองขวัญ-ผจญภัย ดัดแปลงจากนิทานปรัมปราเกี่ยวกับวิญญาณชายชราผู้มีหน้าที่เฝ้าขุมสมบัติโบราณ
ถ่ายทำระบบ 35 มม. ไวด์สกรีน ขาวดำ ซาวออนฟิล์ม ในนาม ภาพยนตร์เสียงศรีกรุง แบบวสุวัต พ.ศ. 2476
การผจญภัยตื่นเต้นโลดโผนของพระเอก (เสน่ห์ นิลพันธ์) กับนักวิทยาศาสตร์ (ปลอบ ผลาชีวะ) และสองสหายสาว ที่พบขุมสมบัติโบราณซึ่งมีวิญญาณปู่โสมและบริวารรวมทั้งฝูงงูพิษเฝ้าพิทักษ์รักษา 
เมื่อศรีกรุงสร้างเครื่องถ่ายแบบฟิล์มคู่ (Double System) แบบที่เริ่มใช้ในโรงถ่ายของฮอลลีวู้ด ซึ่งมีกล้องถ่ายเสียงแยกต่างหาก เดินพร้อมกับกล้องภาพด้วยเครื่องไฟฟ้า หลังจากทดลองเป็นผลสำเร็จ เรียกชื่อว่า แบบวสุวัต แล้วได้นำมาใช้ถ่ายทำเรื่องใหม่ที่เตรียมไว้ทันที ขณะนั้นหนังผีหรือวิทยาศาสตร์สยองขวัญ เช่น "แฟรงเกนสไตน์ (Frankenstein)" ของฝรั่งกำลังได้รับความนิยม เพราะความสนุกแปลกใหม่ ศรีกรุงจึงนำนิทานผีไทยมาดัดแปลงให้ทันสมัยขึ้นเพื่อให้เข้ากับบรรยากาศของสังคมหลังเปลี่ยนแปลงการปกครอง พ.ศ. 2475 โดยริเริ่มให้นักแสดงแต่งตัวแนวสากลนิยมรวมถึงชุดเดินป่าใส่รองเท้าบูท และมีเพลงไทยแนวสากลประกอบเรื่องครั้งแรก (จังหวะรัมบ้า) แทนเพลงไทยเดิมที่เคยใช้ในเรื่อง "หลงทาง" ก่อนหน้า
มีการใช้ ทริค (Trick) ฉากพระเอกและชาวบ้านสู้กับผีดิบ อีกฉากหนึ่งที่พระเอกต้องเผชิญงูจงอางขนาดใหญ่แผ่พังพานสูงกว่าศีรษะ งูฉกขาตั้งกล้องใหญ่ล้มกระเด็นถึง 2-3 ครั้ง ฉากพระเอกตกลงในบ่อขุมทรัพย์ที่ล้อมรอบด้วยงูเห่าชูคอแผ่พังพานสลอน โดยนายแพทย์สถานเสาวภาคุมตลอด
ฉากพระเอกขับรถคุยกับนางเอก ใช้ถนนราชดำริ (ข้างสนามม้าและสวนลุมพินีในปัจจุบัน) ซึ่งสมัยนั้นเป็นเพียงทางราดยางแคบๆ มีไม้ใหญ่สองข้างทางตัดผ่านทุ่งและสุมทุมพุ่มไม้ ไม่ค่อยมีเสียงอื่นรบกวนเหมาะสำหรับการถ่ายทำหนังเสียง กองถ่ายต้องถอดเครื่องอัดเสียงและกล้องจากโรงถ่ายมาติดตั้งในรถบรรทุกวิ่งนำหน้า ติด ไมโครโฟนไว้ที่รถตัวแสดงแล้วโยงสายไฟมาที่รถบรรทุกตลอดทาง ถ่ายเสร็จก็ถอดอุปกรณ์ต่างๆไปติดตั้งคืนที่เดิมในห้องอัดเสียงของโรงถ่าย วันหลังจะถ่ายต่อก็ถอดเอามาใส่รถบรรทุกใหม่ (ตอนนั้นศรีกรุงยังไม่มีรถอัดเสียงใช้)
นอกจากนี้ยังมีการทดลองถ่ายฉากลานตึกตอนกลางวันและฉากสวนที่บ้านสะพานขาวตอนกลางคืนด้วยฟิล์มและล้างน้ำยาพิเศษให้ออกสีได้ ซึ่งเพิ่งเริ่มมีในหนังต่างประเทศ แต่ไม่นิยมเพราะต้องลงทุนสูงกว่าหนังขาวดำถึงเท่าตัวและสียังไม่ดี ต้องพัฒนาอีกมาก
ฉายพร้อมกันที่โรงภาพยนตร์ศาลาเฉลิมกรุง และ โรงภาพยนตร์พัฒนากร เดือนสิงหาคม พ.ศ. 2476 ก่อนฉายทีมงานคิดริเริ่มให้มีการโชว์ตัวนางเอกทั้งคู่ร้องเพลงในเรื่องบนเวทีทุกรอบเป็นครั้งแรกของวงการด้วย ผลปรากฏว่าคนดูแน่นเป็นประวัติการณ์ จนรั้วเหล็กของเฉลิมกรุงด้านถนนเจริญกรุงพังทั้งแถบ ส่วนโรงพัฒนากร ประตูใหญ่ของโรงหลุดจากฝาผนัง ล้มลงมาทั้งกรอบ 
เพลงต้นฉบับ บันทึกลงแผ่นเสียงครั่ง 78 ต่อมาบันทึกใหม่โดย จินตนา สุขสถิตย์
ความไม่ต่อเนื่องของเส้นแรงแม่เหล็ก
เดเวอร์และแฟร์แบ็ง (Deaver & Fairbank) ได้ศึกษาและค้นพบ ความไม่ต่อเนื่องของเส้นแรงแม่เหล็ก (Flux quantization) โดยการขึ้นรูปสารให้เป็นรูปวงแหวนแล้วใส่สนามแม่เหล็กเข้าไปในขณะที่สารมีอุณหภูมิสูงกว่าอุณหภูมิวิกฤต พบว่าสนามแม่เหล็กดังกล่าวสามารถทะลุผ่านสารนี้ได้ แต่เมื่อลดอุณหภูมิของสารให้ต่ำกว่าอุณหภูมิวิกฤตสารนี้จะมีสภาพนำยวดยิ่ง แล้วนำสนามแม่เหล็กที่ใส่เข้าไปออก พบว่าฟลักซ์แม่เหล็กจะถูกกักอยู่ภายในวงแหวนของตัวนำยวดยิ่งและมีค่าเท่ากับ nηc/2e 
เมื่อ n คือ เลขจำนวนเต็ม
สนามแม่เหล็กที่ให้เข้าไปจะเหนี่ยวนำให้เกิดกระแสไหลวนอยู่ภายในวงแหวนนั้น และจะเหนี่ยวนำทำให้เกิดฟลักซ์แม่เหล็กลอดผ่านพื้นที่ในวงแหวน โดยมีค่าจากการคำนวณเท่ากับ 4*10 gauss-cm และฟลักซ์ที่วัดจากการคำนวณเป็น 4.0679*10 gauss-cm ซึ่งค่านี้ประกอบด้วยอิเล็กตรอน 2 ตัว ทำให้เป็นการยืนยันว่ากลไกของการเกิดสภาพนำยวดยิ่งมาจากคู่คูเปอร์ตามทฤษฎีบีซีเอส
ในปี ค.ศ. มีการค้นพบความไม่ต่อเนื่องของเส้นแรงแม่เหล็ก (Flux quantization) ในตัวนำยวดยิ่ง โดยนักวิจัยสองกลุ่มคือกลุ่มของ Doll และ Nabauer และกลุ่ม Daver และ Fairbank ซึ่งได้นำตัวนำยวดยิ่งที่ทำเป็นวงแหวนแล้วใส่สนามแม่เหล็กเข้าไปในขณะที่ตัวนำยวดยิ่งมีอุณหภูมิมากกว่าอุณหภูมิวิกฤตสนามแม่เหล็กดังกล่าวพุ่งผ่านตัวนำยวดยิ่งได้ แต่เมื่อลดอุณหภูมิให้ต่ำกว่าอุณหภูมิวิกฤต แล้วนำสนามแม่เหล็กที่ใส่เข้าไปออก จะพบว่า
ระเบิดขวด
ระเบิดขวด () เป็นชื่อเรียกทั่วไปของระเบิดเพลิงอย่างง่าย ที่มีส่วนประกอบเป็น ขวดแก้วบรรจุน้ำมันก๊าด, น้ำมันเบนซิน หรือสารที่ใช้ในระเบิดนาปาล์ม และมีไส้ที่ชุบแอลกอฮอล์หรือสารติดไฟอื่นๆ อยู่ที่ฝาขวด เมื่อจุดไฟที่ไส้ แล้วขว้างไปกระทบเป้าหมาย ขวดจะแตกทำให้น้ำมันภายในสัมผัสกับไฟที่ติดอยู่ที่ไส้ เกิดเป็นเพลิงใหม้อยู่บนเป้าหมาย
ระเบิดขวด มีจุดประสงค์หลักที่จะทำให้เกิดไฟลุกท่วมเป้าหมาย มากกว่าจะเป็นการทำลายเป้าหมายในทันที และเนื่องจากสร้างขึ้นได้ง่าย จะนิยมใช้โดยกลุ่มผู้ประท้วง หรือกลุ่มผู้ก่อจลาจล
ใบอนุญาตขับขี่สากล
ใบอนุญาตขับขี่สากล () เป็นเอกสารที่ยอมรับในหลายประเทศที่อนุญาตให้ผู้ถือขับรถยนต์ได้ ใบอนุญาตขับขี่สากลต้องใช้ร่วมกับใบอนุญาตขับขี่จากประเทศบ้านเกิดเท่านั้น ใบอนุญาตขับขี่สากลมีขนาดใหญ่กว่าหนังสือเดินทางเล็กน้อยและมีคำแปลหลายภาษา มีภาพผู้ถือใบอนุญาต และสถิติที่สำคัญ อย่างไรก็ดี ในประเทศส่วนใหญ่ ผู้มาเยือนชั่วคราวไม่จำเป็นต้องใช้ใบอนุญาตขับขี่สากลเพราะว่าใบอนุญาตขับขี่จากประเทศต้นทางมักจะสามารถใช้ได้ในประเทศปลายทางอยู่แล้ว
ต่อไปนี้เป็นรายชื่อประเทศที่ยอมรับใบอนุญาตขับขี่สากล
"* Not party to 1949 convention; International Driving Permit honored"
"** Requires presentation to local police and payment of special registration upon arrival"
"*** IDP must be exchanged for a local driving licence."
กองทัพประชาชนแทนซาเนีย
กองทัพประชาชนแทนซาเนีย เป็นกองทัพของประเทศแทนซาเนีย ก่อตั้งขึ้นในเดือนกันยายน 2507 นับแต่เริ่มมีผลบังคับ กองทัพถูกปลูกฝังว่าตนเป็นกำลังประชาชนภายใต้การควบคุมของพลเรือน ไม่เหมือนประเทศเพื่อนบ้านบางประเทศ แทนซาเนียไม่เคยเกิดรัฐประหารหรือสงครามกลางเมืองเลย
กองทัพแทนซาเนียได้เข้าร่วมปฏิบัติการรักษาสันติภาพของสหประชาชาติ:
2009 แอลพีจีเอทัวร์
2009 แอลพีจีเอทัวร์ เป็นฤดูกาลการแข่งขันกอล์ฟของสตรีจากทั่วโลก จัดโดยองค์กรแอลพีจีเอ โดยเริ่มต้นฤดูกาลในเดือนกุมภาพันธ์ และสิ้นสุดฤดูกาลในเดือนพฤศจิกายน
ในปี 2009 นั้นแสดงให้เห็นถึงการลดลงทั้งจำนวนรายการแข่งขันและเงินรางวัล โดยเงินรางวัลรวมในปีนี้มีมูลค่า 47.6 ล้านเหรียญ ซึ่งเป็นมูลค่าเงินรางวัลที่น้อยที่สุดนับตั้งแต่ปี 2005 มา และจำนวนรายการแข่งขันในปีนี้มีทั้งหมด 28 รายการอย่างเป็นทางการ ซึ่งถือเป็นจำนวนที่น้อยที่สุดนับตั้งแต่ปี 2004 เช่นกัน
ในปีนี้ ผู้เล่นหน้าใหม่ จีไย ชิน เป็นผู้ที่ทำเงินรางวัลสูงสุดประจำปี โดยทำเงินรางวัลไป $1,807,334 นอกจากนี้เธอยังได้เป็นผู้เล่นหน้าใหม่ยอดเยี่ยมแห่งปีอีกด้วย, ทั้ง จีไย ชิน และ ลอเรนา โอชัว ในปีนี้ชนะการแข่งขันคนละ 3 รายการเท่ากัน ในปีนี้ โอชัวได้รางวัลผู้เล่นยอดเยี่ยมแห่งปีเป็นปีที่ 4 ติดต่อกัน และยังได้รางวัลถ้วยโทรฟี่ จากการทำคะแนนเฉลี่ยต่ำที่สุด เป็นปีที่ 4 ติดต่อกันเช่นเดียวกัน
หมายเลขที่แสดงในวงเล็บนั้นแสดงถึงจำนวนรายการที่ผู้เข้าแข่งขันชนะทั้งหมดในแอลพีจีเอทัวร์นับจนถึงรายการปัจจุบันผู้นำอันดับเงินรางวัล
"ดูอันดับทั้งหมด"
ผู้นำอันดับคะแนนเฉลี่ย
"ดูอันดับทั้งหมด"
ในทุกๆปี แอลพีจีเอจะมีการมอบรางวัลพิเศษให้แก่ผู้เล่น 3 รางวัล ได้แก่:
กองทัพสหราชอาณาจักร
กองทัพบริเตน () มีชื่ออย่างเป็นทางการว่า กองทัพในสมเด็จฯ () และ บ้างเรียกว่า กองทัพในพระองค์ () เป็นกองทัพของสหราชอาณาจักรบริเตนใหญ่และไอร์แลนด์เหนือ กองทัพนี้ประกอบด้วยหน่วยที่แต่งเครื่องแบบอาชีพสามเหล่า ได้แก่ 1. ราชการทางทะเล (Naval Service) (กองทัพเรือและนาวิกโยธิน) 2.กองทัพบก และ 3. กองทัพอากาศ
ด้วยพระราชบัญญัติสหภาพ ค.ศ. 1707 ทำให้กองกำลังติดอาวุธของอังกฤษและสกอตแลนด์รวมเข้ากับกองทัพของราชอาณาจักรบริเตนใหญ่
ในช่วงครึ่งหลังของศตวรรษที่สิบเจ็ดและโดยเฉพาะอย่างยิ่งตลอดช่วงศตวรรษที่สิบแปดนโยบายการต่างประเทศของอังกฤษต้องการให้มีการขยายตัวของอำนาจของยุโรปที่มีคู่แข่งผ่านทางการทหาร, การทูต และการค้าโดยเฉพาะอย่างยิ่งกับหัวหน้าคู่แข่งของตน สเปน, เนเธอร์แลนด์และฝรั่งเศส เรื่องนี้ทำให้สหราชอาณาจักรมีส่วนร่วมในความขัดแย้งที่รุนแรงขึ้นกับดินแดนอาณานิคมและการค้าโลกรวมทั้งสงครามอันยาวนานของอังกฤษ - สเปน และแองโกล - ดัตช์
เช่นเดียวกับ "สงครามโลก" กับฝรั่งเศสเช่น; สงครามเจ็ดปี (1756-1763) สงครามปฏิวัติฝรั่งเศส (2335-2305) และสงครามนโปเลียน (2346-2358)
หลังสงครามโลกครั้งที่สองการเสื่อมถอยทางเศรษฐกิจและการเมืองตลอดจนการเปลี่ยนทัศนคติในสังคมและรัฐบาลอังกฤษสะท้อนให้เห็นได้จากกองกำลังติดอาวุธของโลกที่มีบทบาทอย่างมาก และต่อมาโดยความพ่ายแพ้ทางการเมืองในช่วงวิกฤติของสุเอซ (1956) สะท้อนให้เห็นถึงบทบาทใหม่ของอังกฤษในโลกและการขยายตัวของสงครามเย็น (1947-1991) ประเทศกลายเป็นสมาชิกผู้ก่อตั้งของพันธมิตรทางทหารของนาโตในปีพ. ศ. 2492 การทบทวนด้านการป้องกันเช่นในปีพ.ศ. 2500 และ 2509 ได้ประกาศลดอัตราการชุมนุมอย่างเห็นได้ชัด
ตัวเลขที่ออกโดยกระทรวงกลาโหมเมื่อวันที่ 31 มีนาคม 2016 แสดงให้เห็นว่าพนักงานกองกำลังของกองทัพอังกฤษ 7,185 รายสูญเสียชีวิตตั้งแต่ปลายสงครามโลกครั้งที่สอง
นภัสธนันท์ นิมจิรวัฒน์
ด.ญ.นภัสธนันท์ นิมจิรวัฒน์ (ชื่อเล่น: มายด์) เกิดเมื่อวันที่ 17 พฤศจิกายน พ.ศ. 2546 เป็นนักแสดงเด็กและนางแบบเด็กชาวไทย มีชื่อเสียงจากละครโทรทัศน์เรื่อง "ปัญญาชนก้นครัว" ในบท หนูอ้อย และ ละครโทรทัศน์เรื่อง นางทาส ในบท "คุณหนูแดง" และเป็นพี่สาวของ ณัฐพัชร์ นิมจิรวัฒน์ (ชื่อเล่น:แม็ค) ขณะนี้น้องมายด์กำลังศึกษาอยู่ในระดับชั้นมัธยมศึกษาปีที่ 3 โรงเรียนอัสสัมชัญคอนแวนต์
นภัสธนันท์ มีผลงานแสดงอย่าง "แม่ยายคงกระพัน", "ปัญญาชนก้นครัว", "พรพรหมอลเวง" และ "ในสวนขวัญ"
กองทัพเบลารุส
กองทัพแห่งสาธารณรัฐเบลารุส แบ่งเป็นกำลังทางบกและกำลังทางอากาศและป้องกันทางอากาศ ทั้งหมดอยู่ภายใต้การบังคับบัญชาของกระทรวงกลาโหมเบลารุส เบลารุสไม่มีกองทัพเรือ เพราะเป็นประเทศไม่มีทางออกทะเล
ชานชาลาเกาะกลาง
ชานชาลาเกาะกลาง () เป็นรูปแบบชานชลาสถานีรถไฟซึ่งมีชานชาลาเดียว ตั้งอยู่ตรงกลาง โดยมีรางรถไฟขนาบอยู่สองข้าง การก่อสร้างชานชาลาลักษณะนี้ค่อนข้างยุ่งยาก เนื่องจากต้องใช้รางรถไฟคู่เบี่ยงออกจากกัน แต่มีประสิทธิภาพสูง เพราะสะดวกในการเปลี่ยนขบวนรถ หรือเปลี่ยนเส้นทาง แต่ไม่เหมาะกับสถานีที่มีความหนาแน่นของผู้โดยสารสูงทั้งสองทิศทางพร้อมกัน เนื่องจากผู้โดยสารทั้งสองทิศทางจะใช้พื้นที่ร่วมกันและเกิดความสับสนในชั่วโมงเร่งด่วนได้
ชานชาลาเกาะกลาง แบ่งเป็น 2 ประเภท ได้แก่
รายชื่อรางวัลที่เกิลส์เจเนอเรชันได้รับ
เหล่านี้คือรางวัลของวง เกิลส์เจเนอเรชัน เกิร์ลกรุ๊ป ชื่อดังจากเกาหลีใต้ โดยได้รับรางวัลทั้งหมด 90 รางวัล และถูกเสนอชื่อ 154 รางวัล
! ปี
! ผู้รับ
! รางวัล
! ผล
Rookie Award
Digital Bonsang Award
Disk Daesang Award 
Digital Daesang Award
เทศบาลตำบลไชยปราการ
เทศบาลตำบลไชยปราการ เป็นองค์ปกครองส่วนท่องถิ่น คือ การปกครองที่รัฐบาลมอบอำนาจ หรือกระจายอำนาจให้ประชาชนในท้องถิ่นหนึ่ง จัดการปกครอง และดำเนินกิจการ บางอย่าง เพือผลประโยชน์รัฐและผลประโยชน์ของ ท้องถิ่น ตั้งอยู่ในเขตอำเภอไชยปราการ จังหวัดเชียงใหม่
เทศบาลไชยปราการ เดิมประกาศเป็นสุขาภิบาลไชยปราการ เมื่อวันที่ 25 พฤษภาคม พ.ศ. 2542 และเทศบาลตำบล ไชยปราการ ได้รับการปรับชั้นเทศบาล เป็นเทศบาลชั้น 6 เมื่อวันที่ 22 กันยายน 25423 และปัจจุบันเปลี่ยนเป็นเทศบาล ขนาดกลาง
เทศบาลตำบลไชยปราการ มีพื้นที่รวม 49.13 ตารางกิโลเมตร ครอบคลุมพื้นที่บางส่วนของ 3 ตำบล 20 หมูบ้าน ของ อำเภอไชยปราการคือ
เทศบาลตำบลไชยปราการ พื้นที่ 49.13 ตารางกิโลเมตร มีแนวภูเขาล้อมรอบ ลักษณะเอียงลาดไปทางทิศตะวันออก พื้นที่ส่วนใหญ่เป็นพื้นที่เกษตรกรรม มีลำธารและลำห้วย ที่ไหลลงสู่แม่น้ำฝางซึ่งไหลผ่านเขตเทศบาลไปทางทิศเหนือ สามารถใช้ในการเกษตรกรรมได้ตลอดทั้งปี
ประชากรอาศัยอยู่ในเขตเทศบาลโดยภาพรวมแล้วเป็นสังคมแบบกลุ่ม ชาวบ้านดั้งเดิมจะถือปฏิบัติขนบธรรมเนียมและประเพณีท้องถิ่นอย่างเคร่งครัดมากกว่ากลุ่มชาวบ้านที่มาอาศัยอยู่ทีหลัง 
ส่วนประชากรแฝงในเขตเทศบาลมีจำนวนไม่น้อยเนื่องจากมีจำนวนประชากรที่เป็นผู้ที่เข้ามาทำงานในพื้นที่และยังไม่ได้ย้ายทะเบียนบ้านเข้ามาได้แก่ ข้าราชการ เจ้าหน้าที่ พนักงาน และแรงงานที่เข้ามาทำงานในเขตเทศบาล ที่มาเช่าอาศัยอยู่ตามบ้านพัก ทำให้ไม่มีหลักฐานทางทะเบียนราษฎร์
ท้องถิ่นไชยปราการ เป็นชุมชนที่ก่อตั้งขึ้นจากการที่มีภูมิประเทศเป็นที่ราบ มีลำน้ำฝางไหลผ่าน มีความอุดมสมบูรณ์ ของน้ำ และพื้นที่เหมาะแก่การเกษตร ประชากรส่วนใหญ่จึงมีอาชีพเกษตรกร พืชเศรษฐกิจที่สำคัญได้แก่ ข้าว ข้าวโพด ลิ้นจี่ ลำไย ส้ม กระเทียม หอมแดง และมีสัตว์เลี้ยง
นอกจากนี้ ประชากรในเขตเทศบาลนอกจากจะมีอาชีพเป็นเกษตรกรเป็นอันดับหนึ่งแล้ว รองลงมาจะประกอบอาชีพ รับจ้างในภาครัฐ ภาคเอกชน และรับจ้างทั่วไป ถัดจากนั้นคือประกอบอาชีพค้าขาย ธุรกิจส่วนตัว รับราชการ และพนักงานรัฐวิสาหกิจ
ไลฟ์อิสโชว์ไทม์
ไลฟ์อิสโชว์ไทม์ () เป็นซิงเกิลโซโลเปิดตัวของ โช คิริวอัน นักร้องนำวงโกลเดน บอมเบอร์ เป็นบทเพลงประจำมาสค์ไรเดอร์ ซีรีส์ เรื่องมาสค์ไรเดอร์วิซเซิร์ด ในปี 2012
ในเพลง Life is SHOW TIME จะมีนักมวยปล้ำอาชีพชาวญี่ปุ่น Hiroshi Tanahashi, นักมวยอาชีพ Daiki Kameda นักมวยยูโด Keiji Suzuki สู้กับพวกกูล ศัตรูในระดับต่ำและมาสค์ไรเดอร์วิซเซิร์ดได้ต่อสู้เช่นเดียวกัน
อเมริกันไอดอล ฤดูกาลที่ 2
อเมริกันไอดอล ฤดูกาลที่ 2 ออกอากาศตอนแรกเมื่อวันที่ 21 มกราคม พ.ศ. 2546 และออกอากาศตอนสุดท้ายในวันที่ 21 พฤษภาคม พ.ศ. 2546 โดยในฤดูกาลนี้ ไบรอัน ดังเคิลแมน ได้ถอนตัวจากรายการไป ทำให้ ไรอัน ซีเครสท์ รับหน้าที่เป็นพิธีกรเดี่ยวตั้งแต่ฤดูกาลนี้เป็นต้นไป
ผู้ชนะของฤดูกาลนี้คือ รูเบน สตัดดาร์ด นักร้องหนุ่มวัย 24 ปี ซึ่งนับเป็นผู้ชนะที่เป็นผู้ชายคนแรก
รอบคัดเลือกนั้นถูกจัดขึ้นในช่วงเดือนตุลาคมถึงพฤศจิกายน โดยจัดขึ้นในเมืองต่างๆ ได้แก่:
ในปีนี้จำนวนผู้ที่เข้าร่วมการคัดเลือกนั้นสูงขึ้นจากฤดูกาลที่แล้วอย่างมาก โดยมีผู้เข้าร่วมการคัดเลือกประมาณ 70,000 คนในฤดูกาลนี้ และมีผู้ที่สามารถผ่านการคัดเลือกรอบภูมิภาคได้ทั้งหมด 234 คน โดยทั้งหมดจะผ่านเข้าสู่รอบสัปดาห์ฮอลลีวูดเพื่อทำการแข่งขันต่อไป
ผู้เข้าแข่งขันจะต้องทำการแสดงที่ต่างกันไปในแต่ละรอบ และจำนวนของผู้เข้ารอบนั้นก็จะลดลงเรื่อยๆในแต่ละรอบเช่นกัน ในรอบแรกผู้เข้าแข่งขันทั้งหมดจะต้องร้องเพลง ในรอบที่สอง ผู้เข้าแข่งขันจะต้องแต่งทำนองเพลงหนึ่งเพลงที่พวกเขาเลือก ซึ่งหลังจากจบสองรอบปรากฏว่ามีผู้ผ่านเข้ารอบเหลืออยู่ 80 คน ในรอบที่สามผู้เข้าแข่งขันจะถูกแบ่งเป็นฝั่งชายและฝั่งหญิง หลังจากนั้นจึงจับกลุ่มย่อยเพื่อร้องเพลงกลุ่ม ผลจากการแข่งขันทั้งสามรอบทำให้ตอนนี้เหลือผู้ผ่านเข้ารอบเพียง 48 คนเท่านั้น
การแสดงในรอบสุดท้ายจะเป็นการร้องเดี่ยวของผู้เข้าแข่งขันแต่ละคน และหลังจากการแข่งขันจบลง ทั้ง 48 คนถูกแบ่งเป็น 3 กลุ่ม กลุ่มละ 16 คน หลังจากนั้นกรรมการจึงประกาศว่ามีหนึ่งกลุ่มที่ถูกคัดออกยกกลุ่ม และอีกสองกลุ่มที่เหลือ ได้ผ่านเข้ารอบเป็น 32 คนสุดท้าย เข้าสู่รอบรองชนะเลิศต่อไป
ในปีนี้ ผู้เข้าแข่งขันจะถูกแบ่งออกเป็น 4 กลุ่ม กลุ่มละ 8 คน และจะได้ร้องเพลงเดี่ยวกับเปียโน โดยผลการตัดสินนั้นจะมาจากคะแนนโหวตจากผู้ชมที่จะประกาศในวันถัดไป โดยในแต่ละกลุ่มจะมี 2 คนที่ได้รับคะแนนสุงสุด จะได้ผ่านเข้ารอบ 12 คนสุดท้ายไปในทันที จากนั้นกรรมการจะคัดเลือก 9 ผู้เข้าแข่งขันที่ถูกคัดออกไปในรอบก่อนหน้านี้ (ทั้งในรอบคัดเลือกและรอบสัปดาห์ฮอลลีวูด) เพื่อให้โอกาสสุดท้ายกับพวกเขาในการแสดงในรอบพิเศษ เมื่อและการแสดงจบลง จะมี 4 คนที่จะได้ผ่านเข้าสู่รอบสุดท้าย โดย 3 ใน 4 จะมาจากการคัดเลือกของกรรมการ และอีก 1 คนนั้นจะมาจากผลโหวตของผู้ชมทางบ้าน
ในปีนี้ ทุกๆสัปดาห์จะมีกรรมการรับเชิญและผู้ให้คำแนะนำพิเศษกับผู้เข้าแข่งขันด้วย
โครีย์ คลาร์ก 1 ในผู้เข้าแข่งขันถูกตัดสิทธิ์ออกจากการแข่งขันในรอบ 9คนสุดท้าย
กรรมการรับเชิญ - นีล เซดากากรรมการรับเชิญ - โรบิน กิบบ์
รูเบน สตัดดาร์ด เอาชนะ เคลย์ ไอเคน ไปได้ด้วยคะแนนที่สูสีกันมาก จาก 24 ล้านโหวตที่มีการบันทึกไว้นั้น รูเบน สตัดดาร์ด สามารถเอาชนะ เคลย์ ไอเคน ไปเพียง 134,000 โหวตเท่านั้น ซึ่งเป็นความห่างที่น้อยที่สุดในรายการ ทำให้มีการถกเถียงกันเป็นอย่างมาก
* ไม่มีใครออกในสัปดาห์นี้เนื่องจาก โครีย์ คลาร์ก ถูกตัดสิทธิ์ออกจากการแข่งขันก่อนหน้านี้
สุภาพบุรุษจุฑาเทพ (นิยาย)
สุภาพบุรุษจุฑาเทพ (นิยาย) เป็นชุดนวนิยายรัก ประเภทพีเรียด โดยมีตัวละครเดียวกันโดยแต่ละเล่มมีตัวละคร โดดเด่นทีละคนตามลำดับชั้นของพี่น้อง เป็นนวนิยายที่กล่าวถึงพี่น้องทั้ง 5 คนของราชสกุล "จุฑาเทพ"
ประพันธ์โดย ณารา ร่มแก้ว เก้าแต้ม ซ่อนกลิ่น และแพรณัฐ นิยายชุดนี้ประกอบไปด้วยหนังสือ 5 เล่ม คือ คุณชายธราธร คุณชายปวรรุจ คุณชายพุฒิภัทร คุณชายรัชชานนท์ คุณชายรณพีร์ ตีพิมพ์ครั้งแรกเมื่อพ.ศ. 2554 โดยสำนักพิมพ์พิมพ์คำ
นิยายชุด "สุภาพบุรุษจุฑาเทพ" นั้นเป็นโครงการของสำนักพิมพ์พิมพ์คำที่ต่อจากนวนิยายชุดบ้านไร่ปลายฝัน และ The Sixth Sense สื่อรักสัมผัสหัวใจ โดยใช้นักเขียนชุดเดียวกับนวนิยายชุด The Sixth Sense สื่อรักสัมผัสหัวใจ โดยพล็อตเรื่องจะเกี่ยวกับพี่น้อง 5 คนของตระกูล "จุฑาเทพ" ซึ่งอยู่ในความดูแลของผู้เป็นย่า และต้องฝ่าฟันอุปสรรคจนได้พบรักที่ตัวเองต้องการ ดังนั้นสุภาพบุรุษจุฑาเทพ จึงเป็นนิยายภาคต่อเช่นเดียวกับนิยายทั้งสองเรื่องที่กล่าวไว้ข้างต้น แต่จะแตกต่างกันที่ว่านิยายชุดสุภาพบุรุษจุฑาเทพนั้นเป็นนิยายพีเรียด แต่บ้านไร่ปลายฝัน และ The Sixth Sense สื่อรักสัมผัสหัวใจ เป็นนิยายที่อยู่ในยุคปัจจุบัน
นิยายเรื่องสุภาพบุรุษจุฑาเทพมีผู้ประพันธ์ทั้งหมด 5 คนคือ ณารา ซึ่งเขียนเรื่องของ ม.ร.ว.ธราธร พี่ชายคนโต ร่มแก้ว เขียนเรื่องของ ม.ร.ว.ปวรรุจ พี่ชายคนรอง เก้าแต้ม เขียนเรื่องของ ม.ร.ว.พุฒิภัทร ซ่อนกลิ่น เขียนเรื่องของ ม.ร.ว.รัชชานนท์ และแพรณัฐ เขียนเรื่องของ ม.ร.ว.รณพีร์ ซึ่งทั้ง 5 คนนั้นเป็นบุตรชายของ หม่อมเจ้าวิชชากร จุฑาเทพ
เนื่องจากนิยายเรื่องนี้เป็นนิยายพีเรียด ย้อนยุคซึ่งทางสำนักพิมพ์นั้นต้องการความละเอียดลออ ถูกต้อง และแม่นยำของเนื้อหา ดังนั้นเหล่านักเขียนจำต้องไปสืบหาข้อมูลจากที่ต่าง ๆ ไม่ว่าจะเป็นหอสมุดแห่งชาติ และหอจดหมายเหตุแห่งชาติ อ่านหนังสือพิมพ์ นิตยสารเก่า ๆ ในช่วงยุค พ.ศ. 2500 ต้น ๆ เพื่อหาข้อมูล ไม่ว่าจะเป็น เหตุการณ์เด่น ๆ การแต่งตัวของผู้คน สภาพสังคม บ้านเมือง ภาษาที่ใช้เขียน หรือแม้กระทั่งหานิยายที่เขียนถึงช่วง พ.ศ. 2500 มาให้เหล่านักเขียนอ่านทำความเข้าใจของผู้คนในยุคนั้นเช่นเรื่อง วนิดา, ปริศนา เป็นต้น แต่ถึงกระนั้น ก็ยังมีสิ่งที่ผิดยุคผิดสมัยอยู่หลายจุด เช่น ฟอร์ด มัสแตง ซึ่งปรากฏอยู่ในหน้าแรกของคุณชายธราธร มีการเริ่มผลิตใน พ.ศ. 2507 2 ปีเป็นอย่างน้อยหลังจากเหตุการณ์ในคุณชายธราธร
สปินแบบซิงเลต
สปินแบบซิงเลต (Singlet) หรือ สปินแบบทริปเลต (Triplet)
ในทฤษฎีควอนตัมฟังก์ชั้นคลื่นของอิเล็กตรอน 2 ตัว ในปริภูมิจะถูกเขียนในเทอมของผลคูณของฟังก์ชันคลื่นที่แทนอนุภาคที่ขึ้นกับตำแหน่ง (Ψ)และฟังก์ชันคลื่นที่แทนอนุภาคที่ขึ้นกับสปิน (χ) ดังนี้
Ψ(r,s,r,s)=Ψ(r.r)χ(s,s)
โดย r.r และ s,s เป็นพิกัดตำแหน่งที่ 1 , ตำแหน่งที่ 2 และสปินตัวที่ 1 , สปินตัวที่ 2 ตามลำดับ
ฟังก์ชันคลื่นรวมของคู่อิเล็กตรอน ซึ่งเป็นเฟอร์มิออนมี s = 1/2 เมื่อพิจารณาการแลกเปลี่ยนพลังงานระหว่างอิเล็กตรอนจะเป็นฟังก์ชันแบบไม่สมมาตร (Antisymmetric) สามารถเขียนได้ 2 แบบ คือ
Ψ = Ψ ( r.r)χ
Ψ = Ψ ( r.r)χ
เนื่องจากมีอิเล็กตรอน 2 ตัว ดังนั้นสปินรวมสามารถเป็นได้แค่ 2 แบบ คือ s=-1/2+1/2=0 และ s=1/2+1/2=1 ซึ่ง s = 0 จะเรียกว่า สปินแบบซิงเลต มีฟังก์ชันคลื่นแบบคี่ (odd) และกรณี s = 1 จะเรียกว่า สปินแบบทริปเลต มีฟังก์ชันคลื่นแบบคู่ (even) เนื่องจาก Ψ ( r.r) = - Ψ ( r.r) 
และ Ψ ( r.r) = Ψ ( r.r) กำหนดให้ α และ β แทนสปินขึ้น (Spin up) และสปินลง (Spin down) ของอิเล็กตรอน และตัวเลข 1 กับ 2 แทนอิเล็กตรอนแต่ละตัว จะเขียนฟังก์ชันคลื่นในส่วนของสปินได้เป็น
χ = [α(1)β(2) - β(1)α(2)]/√2
χ = α(1)α(2) หรือ
χ = [α(1)β(2)+β(1)α(2)]/√2 
หรือ χ = β(1)β(2)
เจ้าหญิงคริสตินาแห่งสวีเดน
เจ้าหญิงคริสตินาแห่งสวีเดน () เป็นพระขนิษฐภคินีพระองค์เล็กในสมเด็จพระราชาธิบดีคาร์ลที่ 16 กุสตาฟแห่งสวีเดน พระองค์เป็นพระราชธิดาของเจ้าชายกุสตาฟ อดอล์ฟและเจ้าหญิงซิบิลลาแห่งแซ็กซ์-โคบูร์กและก็อตธา
เจ้าหญิงคริสตินา เป็นพระธิดาพระองค์ที่ 4 ในเจ้าชายกุสตาฟ อดอล์ฟ ดยุกแห่งเวสเตร์บอตเติน กับ เจ้าหญิงซิบิลลาแห่งซัคเซิน-โคบูร์กและโกทา เป็นพระราชนัดดาใน สมเด็จพระเจ้ากุสตาฟที่ 6 อดอล์ฟแห่งสวีเดน เป็นพระภคินีใน สมเด็จพระราชาธิบดีคาร์ลที่ 16 กุสตาฟแห่งสวีเดน และยังทรงเป็นพระญาติชั้นที่ 1 ในสมเด็จพระราชินีนาถมาร์เกรเธอที่ 2 แห่งเดนมาร์ก เจ้าหญิงเบเนดิกเทอแห่งเดนมาร์ก และ สมเด็จพระราชินีอันเนอ-มารีแห่งกรีซ เนื่องจากพระบิดาของพระองค์ทรงเป็นพระเชษฐาในอิงกริดแห่งสวีเดน สมเด็จพระราชินีแห่งเดนมาร์ก
พระองค์ทรงพบกับพระสวามีในอนาคต ทอร์ด แมกนูซัน ขณะทรงเสวยพระกระยาหารกลางวันใน กรุงสตอกโฮล์ม ่กอนที่จะทรงตกหลุมรัก พิธีหมั้นเกิดขึ้นในวันที่ 1 กุมภาพันธ์ ค.ศ. 1974 ทั้งคู่เสกสมรสกันในวันที่ 15 มิถุนายน ปีเดียวกัน ทำให้พระองค์ต้องทรงลาออกจากฐานันดร รอยัลไฮเนส แต่ยังสามารถดำรงพระอิสริยยศ เจ้าหญิงแห่งสวีเดน ได้ตลอดพระชนม์ชีพ และมีข้อจำกัดว่า พระบุตรไม่มีสิทธิครองราชย์ และมีพระนามอย่างเป็นทางการว่า เจ้าหญิงคริสตินาแห่งสวีเดน นางแมกนูซัน
ในวันที่ 16 ตุลาค พ.ศ. 2559 พระราชวังแห่งสวีเดนได้ออกแถลงการณ์เกี่ยวกับเจ้าหญิงคริสตินาทรงพระประชวรด้วยพระโรคมะเร็งเม็ดเลือดขาวระยะเรื้องรัง
สนามแม่เหล็กวิกฤต
สนามแม่เหล็กวิกฤต (Critical magnetic field, "H" ) เป็นสนามแม่เหล็กที่สามารถทำลายสภาพนำยวดยิ่งได้เช่นเดียวกับความหนาแน่นกระแสไฟฟ้าวิกฤต นั้นคือถ้าสนามแม่เหล็กมีความเข้มมากกว่าสนามแม่เหล็กวิกฤตแล้วตัวนำยวดยิ่งจะกลายสภาพเป็นตัวนำปกติ
บรม ตันเถียร
บรม ตันเถียร อดีตนักการเมืองไทยชาวพังงา และอดีตรัฐมนตรีช่วยว่าการกระทรวงการคลัง กระทรวงอุตสาหกรรม และกระทรวงเกษตรและสหกรณ์ ในรัฐบาลพลเอกเปรม ติณสูลานนท์ (ครม.42, 43)
นายบรม เกิดเมื่อวันที่ 10 พฤษภาคม พ.ศ. 2479 ที่บ้านในหนด หมู่ 4 ตำบลเหมาะ อำเภอกะปง จังหวัดพังงา เป็นบุตรชายของนายวัธน์ และนางเจี่ย ตันเถียร
นายบรม เป็นสมาชิกสภาผู้แทนราษฎรจังหวัดพังงา (ส.ส.พังงา) ถึง 4 สมัยด้วยกัน ในปี พ.ศ. 2518, พ.ศ. 2519, พ.ศ. 2522 และพ.ศ. 2526 โดยทั้งหมดสังกัดพรรคกิจสังคม เป็นบุคคลที่ชาวพังงารู้จักกันดีในชื่อของ "โกส่าย" และได้รับสมญานามว่า "สุภาพบุรุษทางการเมือง" และมีตำแหน่งทางการเมืองเป็นรัฐมนตรีช่วยว่าการกระทรวงการคลัง, รัฐมนตรีช่วยว่าการกระทรวงเกษตรและสหกรณ์ และรัฐมนตรีช่วยว่าการกระทรวงอุตสาหกรรม ในรัฐบาลที่มี พลเอก เปรม ติณสูลานนท์ เป็นนายกรัฐมนตรี
และยังได้รับแต่งตั้งให้เป็นสมาชิกวุฒิสภา (ส.ว.) ระหว่างปี พ.ศ. 2539-พ.ศ. 2543 อีกด้วย
ชีวิตครอบครัว นายบรมสมรสกับนางประภาวรรณ ตันเถียร และเป็นบิดาของ นางกันตวรรณ ตันเถียร กุลจรรยาวิวัฒน์ ส.ส.จังหวัดพังงา 4 สมัย สังกัดพรรคประชาธิปัตย์
นายบรม ตันเถียร ถึงแก่อนิจกรรมเมื่อวันที่ 26 ธันวาคม พ.ศ. 2547 จากเหตุการณ์คลื่นสึนามิถล่มจังหวัดพังงา โดยติดอยู่ในห้องพักในรีสอร์ตเขาหลักวนาบุรีพร้อมกับ นางกันตวรรณ บุตรสาว โดยเสียชีวิตจากแรงปะทะของน้ำทะเลที่พัดมาอย่างรุนแรง
คลองระพีพัฒน์
คลองระพีพัฒน์ เป็นคลองที่ขุดขึ้นในสมัยรัชกาลที่ 6 โดยแบ่งออกได้เป็น 3 ส่วนคือ คลองระพีพัฒน์ หรือคลองระพีพัฒน์สายใหญ่ คลองระพีพัฒน์แยกตก และคลองระพีพัฒน์แยกใต้ คลองระพีพัฒน์เดิมทีเรียกกันว่า “คลองป่าสักใต้” หรือ “คลองเจ๊ก” เพราะใช้แรงงานคนจีนขุด แล้วจึงเปลี่ยนมาใช้เครื่องจักรกลช่วยในสมัยรัชกาลที่ 6 พระองค์ทรงตั้งชื่อเป็นทางการว่า “คลองระพีพัฒน์” เพื่อเป็นพระเกียรติแก่พระเจ้าพี่ยาเธอ พระองค์เจ้ารพีพัฒน์ศักดิ์ กรมหลวงราชบุรีดิเรกฤทธิ์ ผู้ควบคุมการก่อสร้างเขื่อนพระรามหก ตั้งแต่เริ่มแรก
คลองระพีพัฒน์เริ่มต้นขุดจากแม่น้ำป่าสัก บริเวณ คุ้งยางนม ตำบลท่าหลวง อำเภอท่าเรือ จังหวัดพระนครศรีอยุธยา ก่อนจะไหลลงมาที่อำเภอหนองแค จังหวัดสระบุรี และแยกออกเป็นสองสาย ความยาว 32 กิโลเมตร มีประตูน้ำพระนารายณ์ และประตูน้ำพระเอกาทศรถกั้นอยู่ระหว่างคลอง เป็นคลองที่มีบทบาทสำคัญในการระบายน้ำ และโครงการชลประทานในเขตจังหวัดพระนครศรีอยุธยา สระบุรี และพื้นที่ใกล้เคียง
คลองระพีพัฒน์แยกใต้
คลองระพีพัฒน์แยกใต้ เป็นคลองที่แยกมาจากคลองระพีพัฒน์ ขุดในสมัยรัชกาลที่ 6 หลังการสร้างเขื่อนพระรามหก เชื่อมแม่น้ำป่าสักเข้ากับคลองหกวาสายบน
คลองระพีพัฒน์แยกใต้เริ่มต้นจากประตูน้ำพระศรีเสาวภาค อำเภอหนองแค จังหวัดสระบุรี ลงมาเชื่อมกับคลองหกวาสายบนที่อำเภอวังน้อย จังหวัดพระนครศรีอยุธยา ผ่านอำเภอหนองเสือ ไปสิ้นสุดที่คลองหกวาสายล่าง ที่ประตูน้ำหกวา อำเภอลำลูกกา จังหวัดปทุมธานี รวมความยาว 28.3 กิโลเมตร มีคลองแยกซอย 11 สาย คลองระบายน้ำ 4 สาย คลองระพีพัฒน์แยกใต้ช่วงระหว่างคลองหกวาสายบนถึงคลองหกวาสายล่าง นิยมเรียกว่าคลองสิบสามมากว่า
คลองระพีพัฒน์แยกตก
คลองระพีพัฒน์แยกตก เป็นคลองที่แยกมาจากคลองระพีพัฒน์ ขุดขึ้นหลังจากการสร้างเขื่อนพระรามหกในสมัยรัชกาลที่ 6 โดยให้เป็นเส้นทางน้ำจากแม่น้ำป่าสักลงมาเชื่อมกับคลองระพีพัฒน์ แยกเป็น 2 สาย คือคลองระพีพัฒน์แยกตก ลงมาเชื่อมคลองหกวาสายบนตรงข้ามคลองสิบ อีกสายหนึ่งคือคลองระพีพัฒน์แยกใต้ ลงมาเชื่อมคลองหกวาสายบนตรงข้ามคลองสิบสาม
คลองระพีพัฒน์แยกตกในปัจจุบัน เริ่มต้นจากประตูน้ำพระศรีศิลป์ อำเภอหนองแค จังหวัดสระบุรี ลงมายังคลองหกวาสายบน และไหลเป็นเส้นแบ่งเขตอำเภอวังน้อย จังหวัดพระนครศรีอยุธยา กับอำเภอหนองเสือ และอำเภอคลองหลวง จังหวัดปทุมธานี ไปจดคลองหนึ่ง บริเวณประตูน้ำพระอินทร์ ที่รอยต่อเขตอำเภอวังน้อย จังหวัดพระนครศรีอยุธยา กับอำเภอคลองหลวง จังหวัดปทุมธานี รวมความยาว 36.6 กิโลเมตร
คลองหกวาสายบน
คลองหกวาสายบน เป็นคลองที่ขุดขึ้นหลังคลองแปดวา หรือคลองรังสิตประยูรศักดิ์เริ่มขุดไปได้ระยะหนึ่ง โดยบริษัทขุดคลองแลคูนาสยาม ในสมัยรัชกาลที่ 5 เชื่อมระหว่างคลองหนึ่ง บริเวณเขตอำเภอคลองหลวง จังหวัดปทุมธานี และอำเภอวังน้อย จังหวัดพระนครศรีอยุธยา กับแม่น้ำใน ซึ่งเป็นลำน้ำสาขาของแม่น้ำนครนายก ที่อำเภอวิหารแดง จังหวัดสระบุรี จุดประสงค์เพื่อเชื่อมต่อโครงข่ายคลองต่าง ๆ เข้าด้วยกันตามโครงการทุ่งรังสิต ระหว่างปี พ.ศ. 2433 – พ.ศ. 2447 เหตุที่เรียกว่าคลองหกวาสายบน ด้วยเพราะคลองนี้มีความกว้าง 6 วา และอยู่ทางเหนือของคลองแปดวา ส่วนคลองขนาดกว้างหกวาที่อยู่ทางใต้ของคลองแปดวาก็เรียกกันว่าคลองหกวาสายล่าง
ต่อมาในสมัยรัชกาลที่ 6 เมื่อเขื่อนพระรามหกสร้างแล้วเสร็จ ในปี พ.ศ. 2467 ได้มีการขุดคลองจากแม่น้ำป่าสักลงมาเชื่อมกับคลองหกวาสายบนตรงข้ามกับคลองสิบ และคลองสิบสาม ทรงพระราชทานชื่อว่า คลองระพีพัฒน์ ทำให้ในปัจจุบันนี้ ส่วนใหญ่ของคลองหกวาสายบน ตั้งแต่ช่วงคลองหนึ่งถึงคลองสิบ กลายเป็นส่วนหนึ่งของคลองระพีพัฒน์แยกตก ส่วนที่เหลือของคลองเรียกว่าคลองคลองระพีพัฒน์
ตัวตน
ตัวตน หรืออัตตา () คือสิ่งที่เป็นสารัตถะของชีวิตของแต่ละบุคคล มีสภาพเที่ยงแท้ถาวร ตัวตนจึงทำให้บุคคลนั้นยังเป็นคนเดิม แม้ว่าร่างกายภายนอกหรือความรู้สึกนึกคิดจะแปรเปลี่ยนไปแล้วก็ตาม ในบางศาสนาเชื่อว่าตัวตนเป็น "วิญญาณ" แม้บุคคลนั้นตาย ตัวตนจะยังดำรงอยู่ต่อไปในภพอื่น
แต่ละศาสนามีชื่อเรียกตัวตนต่าง ๆ กันไป ดังนี้
คลองประปา
คลองประปา เป็นคลองขุดขึ้นตามพระราชดำริของพระบาทสมเด็จพระจุลจอมเกล้าเจ้าอยู่หัว ด้วยทรงเห็นว่าในขณะนั้นประชาชนทั่วไปยังคงใช้น้ำที่ไม่สะอาด โดยเฉพาะในช่วงฤดูแล้ง น้ำทะเลจะเข้าถึงแม่น้ำเจ้าพระยาได้ ดำเนินการโดยเจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) ผู้บัญชาการกรมสุขาภิบาล ในระยะแรกได้กั้นแม่น้ำน้อย หรือคลองเชียงรากในปัจจุบันกักน้ำไว้ เรียกว่าคลองขัง แล้วขุดคลองจากแม่น้ำเจ้าพระยาบริเวณวัดสำแลที่น้ำทะเลขึ้นไปไม่ถึง เข้ามาที่คลองขัง จากนั้นจึงขุดคลองอ้อมไปออกคลองบ้านพร้าวให้เรือสัญจรได้ ขุดคลองบางหลวงหัวป่า และคลองบางสิงห์ ไปเชื่อมกับคลองระพีพัฒน์และคลองเปรมประชากร รับน้ำจากแม่น้ำเจ้าพระยามาที่คลองขัง
คลองขังมีความยาวยาว 8 กิโลเมตร กว้าง 60–100 เมตร ลึกตั้งแต่ 2–6 เมตร ใช้ผลิตน้ำประปาในตอนเริ่มแรก
ในระยะต่อมาได้ขุดคลองประปาจากตำบลบางพูนมายังโรงกรองสามเสน มีเขื่อนกั้นจากสามเสนถึงโรงกรองน้ำบางเขน ปลายคลองประตูน้ำกั้นไม่ให้น้ำที่ไม่สะอาดไหลเข้าคลองได้ และเวลาน้ำในคลองสามเสนลดลงประตูน้ำจะเปิดให้น้ำไหลลงคลองสามเสน ตลอดแนวคลองประปามีที่ทำการเจ้าหน้าที่รักษาคลอง 7 แห่ง ที่ตำบลสำแล เชียงราก รังสิต สีกัน บางเขน บางซื่อ และสามเสน เพื่อรักษาคลอง ขุดแล้วเสร็จในเดือนตุลาคม พ.ศ. 2456 มีพระราชบัญญัติเรื่องคลองประปาในปี พ.ศ. 2456 และฉบับใหม่ในปี พ.ศ. 2526
ในปัจจุบันคลองประปายังถูกใช้ผลิตน้ำประปาเช่นเดิม ตัวคลองเริ่มต้นจากแม่น้ำเจ้าพระยาที่ อำเภอเมือง จังหวัดปทุมธานี ไหลเป็นเส้นแบ่งเขตอำเภอปากเกร็ด และอำเภอเมืองนนทบุรี จังหวัดนนทบุรี กับเขตดอนเมือง เขตหลักสี่ กรุงเทพมหานคร จากนั้นไหลเข้าสู่เขตจตุจักร และ เขตบางซื่อ เขตดุสิต ไปจดคลองสามเสนที่เขตพญาไท มีความยาว 25 กิโลเมตร กว้าง 14 เมตร และลึกประมาณ 3 เมตร
คลองหกวาสายล่าง
คลองหกวาสายล่าง หรือ คลองหกวา ขุดขึ้นโดยบริษัทขุดคลองแลคูนาสยามในสมัยรัชกาลที่ 5 ตามโครงการทุ่งรังสิต ระหว่างปี พ.ศ. 2433–2447 และเป็นคลองที่อยู่ล่างสุดของโครงการ เริ่มขุดหลังขุดคลองแปดวาหรือคลองรังสิตประยูรศักดิ์ไปได้ระยะหนึ่ง มีความกว้างหกวา
คลองหกวาสายล่างเริ่มต้นจากจุดบรรจบของคลองสองและคลองถนน รอยต่อเขตสายไหม กรุงเทพมหานคร กับอำเภอลำลูกกา จังหวัดปทุมธานี เป็นเส้นแบ่งเขตกรุงเทพมหานครกับปทุมธานีออกจากกันในช่วงต้น และผ่านเข้าอำเภอลำลูกกา ในช่วงปลายคลองเป็นเส้นแบ่งอำเภอองครักษ์ จังหวัดนครนายก กับอำเภอบางน้ำเปรี้ยว จังหวัดฉะเชิงเทรา และสิ้นสุดที่แม่น้ำนครนายก มีความยาว 61 กิโลเมตร
คลองหกวาสายล่างมีความสำคัญต่อการระบายน้ำเป็นอย่างมาก มีประตูน้ำกลางคลองหกวาสายล่างและประตูน้ำหกวาอยู่บริเวณกึ่งกลางความยาวคลอง และประตูน้ำสมบูรณ์อยู่บริเวณปลายคลอง ปัจจุบันนิยมเรียกสั้น ๆ ว่า คลองหกวา
มูลค่าตามราคาตลาด
มูลค่าตามราคาตลาด (Market Capitalization) หรือบางทีเรียกสั้นๆว่า "Market Cap" เป็นค่าที่คำนวณจากการนำราคาปิดของหลักทรัพย์จดทะเบียนคูณกับจำนวนหลักทรัพย์จดทะเบียนปัจจุบัน ซึ่งมูลค่าดังกล่าวจะสะท้อนให้ผู้ลงทุนเห็นถึงขนาดและความน่าสนใจลงทุนของตลาดหลักทรัพย์นั้นๆ ทั้งในแง่ของสภาพคล่องปริมาณและประเภทสินค้าที่จะเลือกลงทุน การคำนวณ Market Cap ของตลาดหลักทรัพย์ต่างๆ มีหลักการคำนวณที่เหมือนกัน แต่อาจแตกต่างกันที่รายละเอียดบางประเด็น ได้แก่หลักเกณฑ์การคัดเลือกประเภทหลักทรัพย์ที่นำมารวม คำนวณหลักเกณฑ์การคำนวณกรณีหลักทรัพย์จดทะเบียนที่ใช้คำนวณมีการเปลี่ยนแปลงทั้งเพิ่มจำนวนขึ้นหรือลดลงหรือไม่มีการซื้อขาย 
สูตรในการคำนวณ
มูลค่าตามราคาตลาด = ราคาปิดของหุ้น × ปริมาณหุ้นจดทะเบียนกับตลาดหลักทรัพย์
ไซโต ฮะจิเมะ
ไซโต ฮะจิเมะ () เป็นซามูไรชาวญี่ปุ่นในช่วงปลายยุคเอะโดะ (บะกุมะสึ) ซึ่งมีชื่อเสียงในฐานะหัวหน้าหน่วยที่ 3 ของกลุ่มตำรวจพิเศษ "ชินเซ็งงุมิ" แห่งรัฐบาลเอะโดะบะคุฟุ เป็นหนึ่งในสมาชิกจำนวนน้อยนิดของชินเซ็งงุมิที่มีชิวิตรอดตายจากหลายสนามรบในช่วงปลายยุคเอะโดะ
ข้อมูลเกี่ยวกับช่วงปฐมวัยของไซโตมีอยู่น้อยมาก เขาเกิดที่นครเอะโดะ แคว้นมุซะชิ (ปัจจุบันคือกรุงโตเกียว) เมื่อแรกเกิดนั้นเขามีชื่อว่า "ยะมะงุจิ ฮะจิเมะ" () โดยเป็นบุตรชายของยะมะงุจิ ยูสุเกะ () อะชิงะรุสังกัดแคว้นอะกะชิ ผู้มียศเป็น "โกะเคะนิง" (ยศระดับล่างของผู้สวามิภักดิ์ที่ขึ้นตรงต่อรัฐบาลโชกุนโทะกุงะวะ) ไซโตมีพี่ชายชื่อฮิโระอะกิ และพี่สาวชื่อคะสึ ตามบันทึกของครอบครัวไซโตที่ได้รับการตีพิมพ์แล้วกล่าวว่า เขาได้หนีไปจากเมืองเอะโดะในปี ค.ศ. 1862 หลังจากพลั้งมือสังหารซามูไรระดับฮะตะโมะโตะผู้หนึ่ง โดยหนีไปอยู่ที่นครเกียวโตและสอนวิชาดาบอยู่ในโดโจ (โรงฝึก) ของชายคนหนึ่งชื่อโยะชิดะ ซึ่งเคารพนับถือของพ่อไซโตมาตั้งแต่อดีต วิชาดาบของเขานั้นปรากฏชัดเจนว่าเป็นแนวทางของสำนักอิตโตรีวและสำนักมุไกรีว
คลองหก
คลองหก เป็นคลองซอยคลองที่ 6 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าไว้ด้วยกัน ขุดในสมัยรัชกาลที่ 5 โดยบริษัทขุดคลองแลคูนาสยาม ตามโครงการทุ่งรังสิตที่มีจุดประสงค์เพื่อการพัฒนาที่ดิน และพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 หลังคลองหกวาสายบนและสายล่างแล้วเสร็จ ในปัจจุบันคลองหกเริ่มต้นจากคลองระพีพัฒน์แยกตก อำเภอคลองหลวง จังหวัดปทุมธานี ผ่านอำเภอธัญบุรี และไปสิ้นสุดที่คลองหกวาสายล่าง เขตอำเภอลำลูกกา จังหวัดปทุมธานี
คลองเจ็ด
คลองเจ็ด เป็นเส้นแบ่งเขตระหว่างอำเภอคลองหลวง และอำเภอหนองเสือ จังหวัดปทุมธานี เป็นคลองซอยคลองที่ 7 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างไว้ด้วยกัน ขุดในสมัยรัชกาลที่ 5 โดยบริษัทขุดคลองแลคูนาสยาม เนื่องในโครงการทุ่งรังสิตที่มีจุดประสงค์เพื่อการพัฒนาพื้นที่ทำนาเพาะปลูกข้าว การตั้งถิ่นฐาน และการพัฒนาที่ดิน ช่วงระหว่างปี พ.ศ. 2435 - 2447 หลังจากขุดคลองหกวาสายบนและสายล่างเสร็จ ในปัจจุบันคลองเจ็ดเริ่มต้นจากคลองระพีพัฒน์แยกตก รอยต่ออำเภอคลองหลวงและหนองเสือ จังหวัดปทุมธานี ผ่านอำเภอธัญบุรี และไปสิ้นสุดที่คลองหกวาสายล่าง เขตอำเภอลำลูกกา จังหวัดปทุมธานี ตรงข้ามกับปากคลองสามวา